Įdiegti projektų valdymo įrankį, skirtą unifikuoti ir automatizuoti projektų valdymo procesus Jira sistemoje (BigPicture įrankio diegimas).

VĮ Registrų centras 2022-05-18 informavo, kad 2022 m. vasario mėn. pradėtas naudoti ir pagal kritines klaidas 2022-03-21 atnaujintas projektų valdymo įrankis „Jira BigPicture“.


Parengti Ekstremaliųjų įvykių kriterijų sąrašo, patvirtinto Lietuvos Respublikos Vyriausybės 2006 m. kovo 9 d. nutarimu Nr. 241, pakeitimo projektą.

Nuo 2023-01-01 Vyriausybės 2006-03-09 nutarimu Nr. 241 patvirtintas Ekstremaliųjų įvykių kriterijų sąrašas neteko galios. 2022-12-08 priėmus naują Krizių valdymo ir civilinės saugos įstatymą Nr. XIV-1640, Vyriausybės 2022-12-29 nutarimu Nr. 1317 „Dėl Lietuvos Respublikos krizių valdymo ir civilinės saugos įstatymo įgyvendinimo“ patvirtintas Pranešimo ir keitimosi informacija apie įvykį, ekstremalųjį įvykį, ypatingą įvykį, ekstremaliąją situaciją ar krizę tvarkos aprašas, kurio 2 priede patvirtintas Ekstremaliųjų įvykių kriterijų sąrašas bei jų vertinimo dydžiai.


Pagal vertinimo rezultatus priimti sprendimai ir, esant poreikiui, inicijuoti teisės aktų pakeitimai.

Remiantis Ekonomikos ir inovacijų ministerijos atliktos valstybės informacinių išteklių valdytojų apklausos rezultatais ir įvertinus Krašto apsaugos ministerijos, kaip kibernetinio saugumo politikos ir elektroninės informacijos saugos politikos formuotojo, nuomonę, priimti sprendimai nekeisti esamo teisinio reguliavimo, nes didėtų administracinė našta ir tai nebūtų tikslinga bei pagrįsta, kadangi informacinės sistemos valdytojas, kaip už informacinės sistemos saugumą ir saugumo politikos formavimą atsakingas subjektas, šias pareigas privalo įgyvendinti savarankiškai ir nepriklausomai nuo kitų subjektų.


Siekiant identifikuoti priežastis, dėl kurių duomenų gavėjai ne visada naudojasi ekonomiškiausiu duomenų gavimo būdu, valstybės mastu organizuoti analizę.

Siekiant identifikuoti priežastis, dėl kurių duomenų gavėjai ne visada naudojasi ekonomiškiausiu duomenų gavimo būdu, valstybės mastu Ekonomikos ir inovacijų ministerija 2022 m. atliko analizę ir nustatė, kad nors „sistema-sistema“ būdas yra akcentuojamas kaip pigiausias, tačiau yra esminiai šio duomenų teikimo būdo trūkumai: - duomenų gavėjas turi turėti integruotas sąsajas ir įdiegtas sistemas, pritaikytas nuskaityti tokiu būdu gautus duomenis. Institucijos nėra suinteresuotos (investuoti) diegti tokias sistemas, kadangi ir taip duomenis gauna neatlygintinai.-„sistema-sistema“ (xml) formatas (priešingai nei pdf) nėra patogus vartotojui (išrašo pdf formatas pagal formą laikytinas oficialiu RC dokumentu),  todėl subjektams, kurie ima nemažai duomenų, pagal darbo specifiką „sistema – sistema“ gauti duomenys nėra pritaikomi. Pavyzdžiui, teismas, socialinės tarnybos negali prijungti į bylos medžiagą „sistema-sistema“ formato išrašo.


Nuteistųjų priežiūros sustiprinimas, atsisakant fizinės apsaugos ir nukreipiant daugiau darbuotojų nuteistųjų priežiūrai (užimtumui) užtikrinti: modernizavus įstaigų perimetro apsaugos ir vaizdo sistemas, atsisakyta fizinės apsaugos Alytaus PN – 8-iuose postuose (bokšteliuose), Marijampolės PN – 11-oje postų, Pravieniškių PN-AK – 6-iuose postuose.

Nuo 2022 m., Marijampolės PN – 11-oje postų, Pravieniškių PN-AK – 6-iuose postuose vykdomi perimetro apsaugos ir vaizdo sistemų modernizavimo darbai. Pravieniškių PN  1-ame, 2-ame padalinyje  ir Alytaus PN atsisakyta perimetre fizinės apsaugos bokšteliuose. Priemonė įgyvendinama pagal 2021–2030 metų plėtros programos pažangos priemonės Nr. 13-002-08-02-01 „Modernizuoti bausmių vykdymo sistemos infrastruktūrą“ veiklą. Planuojama įgyvendinti iki 2026 m.


Kartu su valstybės informacinių išteklių valdytojais atlikti galimybės tvirtinti bendrus saugos dokumentus, kai jų valdomų valstybės informacinių išteklių duomenis tvarko tas pats duomenų tvarkytojas, įteisinimo tikslingumo vertinimą.

Ekonomikos ir inovacijų ministerija 2022 m. pab. pakvietė registrų ir valstybės informacinių sistemų valdytojus dalyvauti apklausoje dėl bendrų saugos dokumentų įteisinimo tikslingumo. Atlikta valstybės informacinių išteklių (VII) valdytojų apklausa parodė, kad tokią galimybę palaikytų tik 20 proc. VII valdytojų, o jos įteisinimas daugiau negu pusės apklaustų VII valdytojų nuomone ne sumažintų administracinę naštą, bet ją dar padidintų, kadangi išaugtų saugos dokumentų derinimo sudėtingumas.Taip pat ministerija 2022 m. ir 2023 m. kreipėsi ir į Krašto apsaugos ministeriją (kibernetinio saugumo politikos ir elektroninės informacijos saugos politikos formuotoją) prašydama pateikti nuomonę dėl praktinio įgyvendinimo ir apklausos rezultatų. Krašto apsaugos ministerijos nuomone, nėra teisinio pagrindo skirtingų informacinių sistemų valdytojams tvirtinti bendrų informacinių sistemų saugos dokumentus.


Papildyti vidaus teisės aktus ir darbo procedūras dėl skatinimo priemonių, t. y. suteiktų papildomų poilsio dienų, apmokėjimo ir dovanų ir joms prilygintų išmokų  vertės dydžių reglamentavimo.


Papildyti vidaus teisės aktus ir darbo procedūras bei atlikti reikiamus veiksmus dėl darbuotojų skiepijimo darbdavio lėšomis.


Peržiūrėti Ekonomikos ir inovacijų ministerijoje naudojamas vidaus kontrolės priemones ir, esant poreikiui, jas papildyti nuostatomis dėl Ekonomikos gaivinimo ir atsparumo didinimo plano rodiklių pasiekimo rizikų valdymo (atsakomybių nustatymas, rizikų vertinimas ir valdymas, reguliari stebėsena).

Ekonomikos ir inovacijų ministerijoje sukurtas RRF rodiklių, kvietimų ir išmokėtų lėšų stebėsenos procesas ir RRF stebėsenos įrankis, kuriuo naudojasi ministerijos darbuotojai ir vadovybė. Rodiklius kuruojantys padaliniai atnaujina informaciją apie rodiklių pažangą, kvietimų paskelbimą, panaudotas lėšas ir rizikas RRF rodiklių stebėsenos įrankyje intranete vieną kartą per savaitę, kiekvieno mėnesio 10 d. informacija pateikiama ministerijos vadovybei. Esant poreikiui yra galimybė suteikti prieigą prie įrankio ir išorės vartotojams. Strateginio planavimo darbo grupės (SPDG) 2023-12-29 posėdžio protokolu Nr. (33.8-81)-252-195 patvirtintas SPDG darbo reglamento pakeitimas, kuriuo įtvirtinta prievolė SPDG nariams koordinuoti ir prižiūrėti ekonomikos ir inovacijų ministro valdymo sričių programų ir projektų įgyvendinimą, ne rečiau kaip kartą per ketvirtį peržiūrėti ir įvertinti RRF rodiklių pasiekimo progresą.


Įregistruoti Nekilnojamojo turto registre neįregistruoto savivaldybės patikėjimo teise valdomo nekilnojamojo turto nuosavybės ir daiktines teises

Audito metu teikti pastebėjimai dėl 15 nekilnojamojo turto (NT) objektų įregistravimo (išregistravimo) Nekilnojamojo turto registre (NTR). NTR įregistruotos nuosavybės ir daiktinės teisės - turto patikėjimo teisė VĮ Turto bankui į 4 neįregistruotus savivaldybės patikėjimo teise valdomus NT objektus (Vyriausybės nutarimais: 2020-09-16 Nr. 1001 negyvenamoji patalpa – klubas, unikalus Nr. 4400-4331-4336:6113, 174,48 kv. m; 2021-02-10 Nr. 81 negyvenamosios patalpos, unikalus Nr. 1994-0041-6019:0036, 120,72 kv. m, Nr. 1994-0041-6019:0037, 577,24 kv. m ir Nr. 1994-0041-6019:0038, 70,56 kv. m).Vadovaujantis Vyriausybės 2021-03-31 nutarimu Nr. 191 garažas, unikalus Nr. 4400-2493-0001, perduotas VĮ Turto bankui (2021-12-16 perdavimo ir priėmimo  aktas Nr. 60-9-87). Vadovaujantis Valstybės turto perdavimo savivaldybių nuosavybėn įstatymu, butas, unikalus Nr. 4400-0853-6052:4730, 2021-04-13 aktu Nr. AK-560 perimtas Kauno m. savivaldybės nuosavybėn ir nuosavybės teisė įregistruota NTR savivaldybės vardu. NTR išregistruota valstybės nuosavybė 23/100 gyvenamojo namo (unikalus Nr. 1993-0037-6020, 2020-10-28 susitarimas) ir kambario (unikalus Nr. 1993-8023-9023:0008), kadangi dar 2003 m. ši patalpa priskirta prie 4 buto. Vyriausybės 2023-06-14 nutarimu Nr. 449 išregistruotas sandėlis (unikalus Nr. 1995-9037-2013, 124,9 kv. m).Kauno m. savivaldybės tarybos 2022-11-22 sprendimu Nr. T-566 neišlikę 5 NT objektai (gamybinis pastatas (unikalus Nr. 1992-0026-7010, 261,35 kv. m), ūkiniai pastatai (unikalus Nr. 1992-0026-7021, 12,06 kv. m ir Nr. 1992-0026-7032, 36,24 kv. m), administracinis pastatas (unikalus Nr. 1993-5027-3011, 460,54 kv. m), pastatas – mokykla (unikalus Nr. 1991-0004-8016, 933,06 kv. m), pripažinti netinkamais (negalimais) naudoti dėl fizinio ir funkcinio (technologinio) nusidėvėjimo ir išregistruoti iš NTR. Minėtu sprendimu 24/100 ūkinio pastato (unikalus Nr. 1992-5027-5035, 8,88 kv. m) išregistruoti nėra galimybės, kol nėra kitų pastato dalių savininkų (privačių asmenų) įgaliojimų jų vardu užpildyti deklaraciją apie statinio nugriovimą.


Parengti RC tvarkomų valstybės informacinių išteklių saugos atitikties vertinimų veiklų planą (grafiką), kuriame būtų nustatyti visų RC tvarkomųvalstybės informacinių išteklių saugos atitikties vertinimo atlikimo ir ataskaitų parengimo terminai bei atsakingi asmenys, paskirtas už šio plano vykdymo kontrolę atsakingas asmuo, ir nustatytais terminais atlikti saugos vertinimus.

Registrų centro generalinio direktoriaus 2022-03-24 įsakymu Nr. VE-208 (1.3 E) patvirtintas registrų ir valstybės informacinių sistemų informacinių technologijų saugos atitikties vertinimo veiklų 2022 m. planas (grafikas). Nustatytais terminais atlikti saugos atitikties ir rizikos vertinimai, kurių pagrindu sudarytos 7 ataskaitos (2022-11-14 įsakymas Nr. BT-6292 (1.4 E), 2022-11-14 įsakymas Nr. BT-6291 (1.4), 2022-11-14 įsakymas Nr. BT-6283 (1.4 E), ), 2022-11-14 įsakymas Nr. BT-6137 (1.4 E), 2022-11-28 įsakymas Nr. VE-864 (1.3), 2022-11-28 įsakymas Nr. VE-862 (1.3), 2022-11-28 įsakymas Nr. VE-863 (1.3)).Taip pat siekiant užtikrinti vertinimų periodiškumo tęstinumą, Registrų centro generalinio direktoriaus 2023-01-11 įsakymu Nr. VE-31 (1.3 E) „Dėl valstybės įmonės Registrų centro generalinio direktoriaus 2022-03-24 įsakymo Nr. VE-208 (1.3 E) „Dėl registrų ir valstybės informacinių sistemų informacinių technologijų saugos atitikties vertinimo veiklų 2022 m. plano (grafiko) sudarymo“ pakeitimo“  pavesta sudaryti registrų ir valstybės informacinių sistemų informacinių technologijų saugos atitikties vertinimo veiklų 2023 m. planą (grafiką).


Papildyti Promapp sistemoje dokumentuotą IT incidentų valdymo proceso aprašą klasifikavimo / kategorijų aprašymu.

VĮ Registrų centras 2022-05-18 informavo, kad „Promapp“ sistemoje 2022-02-23 paskelbtas IT incidentų valdymo proceso aprašas ("Valdyti IT incidentus") su klasifikavimo/kategorijų aprašymu.


Parengti ir patvirtinti IT problemų valdymo taisykles: nustatyti problemų registravimo kriterijus, proceso procedūras, dalyvių roles ir atsakomybes, incidentų tendencijų analizės atlikimo tvarką, duomenų apie žinomas klaidas irjų sprendimo būdus kaupimą.

Generalinio direktoriaus 2022-08-01 įsakymu Nr. VE-558(1.3E) "Dėl valstybės įmonės Registrų centro informacinių technologijų problemų valdymo taisyklių patvirtinimo" buvo patvirtintos IT problemų valdymo taisyklės, kuriose nustatyti problemų registravimo kriterijai, procedūros, dalyvių rolės ir atsakomybės, rodikliai, pagal kuriuos stebimos problemos ir siekiama užtikrinti atitinkamo proceso efektyvumą bei nuolatinį gerinimą.


Aprašyti užklausų valdymo procesą Promapp sistemoje.

IT užklausų valdymo procesas Promapp sistemoje dokumentuotas - Valdyti IT paslaugų prašymus (Paskelbta 2022-07-22).


Parengti IS pokyčių valdymo tvarkos aprašą apimantį visus IS gyvavimo ciklo etapus ir jame numatyti pokyčių valdymo proceso stebėsenos ir kontrolės priemones, kurios užtikrintų IS pokyčių įgyvendinimą nustatytais terminais.

VĮ Registrų centro generalinio direktoriaus 2023-01-05 įsakymu Nr. VE-13 (1.3E) "Dėl valstybės įmonės Registrų centro tvarkomų registrų ir informacinių sistemų pokyčių valdymo visose gyvavimo ciklo stadijose tvarkos aprašo patvirtinimo" patvirtintas VĮ Registrų centro tvarkomų registrų ir informacinių sistemų pokyčių valdymo visose gyvavimo ciklo stadijose tvarkos aprašas.


Įvertinti ir pagal poreikį papildyti vidaus teisės aktus  ir darbo procedūras dėl išlaidų darbuotojų pajamų natūra apskaitos ir  biudžeto išlaidų planavimo reglamentavimo.


Parengti teisės aktų pakeitimus, susijusius su pasirengusių ir nepasirengusių dirbti asmenų identifikavimu: Lietuvos Respublikos užimtumo įstatymo pakeitimo projektą

2022 m. gegužės 19 d. priimtas Užimtumo įstatymo Nr. XII -2470 1, 12, 16, 20, 22, 24, 28, 29, 30, 31, 36, 37, 38, 391, 40, 44, 46, 47, 48, 48(1) straipsnių ir priedo pakeitimo ir įstatymo papildymo 39(2), 39(3) ir 48(2) straipsniais įstatymas Nr. XIV-1106 (https://e-seimas.lrs.lt/portal/legalAct/lt/TAD/591806b2db3111ecb1b39d276e924a5d?jfwid=kivgxuxm1). Įstatymu pakeistos bedarbio statuso suteikimo sąlygos ir šio statuso panaikinimo aplinkybės. Nustatytos įsidarbinimą ribojančios aplinkybės, kurioms esant asmeniui gali būti suteikiamas darbo rinkai besirengiančio asmens statusas. Numatyta galimybė šiems asmenims  teikti konsultavimo dėl pasirengimo dirbti paslaugas, dalyvauti savivaldybių patvirtintose užimtumo didinimo programose, siekiant pašalinti įsidarbinimą ribojančias aplinkybes. Taip pat pakeisti tinkamo darbo nustatymo požymiai, siejant su asmens turima kvalifikacija, darbo patirtimi, sveikatos būkle, kelionės į darbą išlaidomis ir numatomu gauti darbo užmokesčio dydžiu, taip pat su registracijos Užimtumo tarnyboje laikotarpiu ir bedarbio statuso panaikinimu pagal pateiktų tinkamo darbo pasiūlymų skaičių.Įstatymas įsigaliojo 2022 m. liepos 1 d.


Parengti teisės aktų pakeitimus, susijusius su pasirengusių ir nepasirengusių dirbti asmenų identifikavimu: Lietuvos Respublikos socialinės apsaugos ir darbo ministro 2017 m. liepos 21 d. įsakymo Nr. A1-394 „Dėl Darbo rinkos paslaugų teikimo sąlygų ir tvarkos aprašo patvirtinimo“ pakeitimo projektą.

2022 m. liepos 1 d. priimtas Socialinės apsaugos ir darbo ministro įsakymas Nr. A1-453 „Dėl Socialinės apsaugos ir darbo ministro 2017 m. liepos 21 d. įsakymo Nr. A1-394 „Dėl darbo rinkos paslaugų teikimo sąlygų ir tvarkos aprašo patvirtinimo“ pakeitimo“ (https://e-seimas.lrs.lt/portal/legalAct/lt/TAD/315e6d70f97311ecbfe9c72e552dd5bd?jfwid=kivgxuxwu). Įsakymu tikslinamos bedarbio statuso suteikimo sąlygos ir šio statuso panaikinimo aplinkybės, nustatomas statuso suteikimas darbo rinkai besirengiantiems asmenims; nustatomas duomenų apie įsiskolinimus (įsidarbinimą ribojanti aplinkybė dėl kurios asmeniui gali būti suteikiamas darbo rinkai besirengiančio asmens statusas)  gavimas iš Registrų centro; sudaroma galimybė pirkti konsultavimo paslaugas darbo rinkai besirengiantiems asmenims. Įsakymas įsigaliojo 2022 m liepos 2 d.


Parengti veiklos tęstinumo planų ir atsarginių kopijų išbandymo planą (grafiką), kuriame būtų nustatyti už išbandymus atsakingi vykdytojai ir terminai, už plano vykdymo kontrolę atsakingas asmuo, ir nustatytais terminais atlikti bandymus.

VĮ Registrų centro generalinio direktoriaus 2022-02-23 įsakymu Nr. VE-130 (1.3 E) „Dėl Valstybės įmonės Registrų centro tvarkomų registrų ir informacinių sistemų veiklos tęstinumo valdymo planų ir elektroninės informacijos atkūrimo iš atsarginių kopijų bandymų 2022 m. plano patvirtinimo“ patvirtintas įmonės tvarkomų registrų ir informacinių sistemų veiklos tęstinumo valdymo planų ir elektroninės informacijos atkūrimo iš atsarginių kopijų bandymų 2022 m. planas (grafikas). Pagal planą (grafiką) atlikti 100 proc. atsarginių kopijų bandymų ir tęstinumo bandymų, kurių pagrindu parengti 7 atsarginių kopijų atstatymo išbandymo aktai, 2 tęstinumo bandymų ataskaitos (2022-11-15 įsakymas Nr. BT-6306 (1.4 E), 2022-11-18 įsakymas Nr. BT-6306 (1.4 E)).Taip pat VĮ Registrų centro generalinio direktoriaus 2023-01-11 įsakymu Nr. VE-32 (1.3 E) „Dėl valstybės įmonės Registrų centro generalinio direktoriaus 2022 m. vasario 23 d. įsakymo Nr. VE-130 (1.3 E) „Dėl Valstybės įmonės Registrų centro tvarkomų registrų ir informacinių sistemų veiklos tęstinumo valdymo planų ir elektroninės informacijos atkūrimo iš atsarginių kopijų bandymų 2022 m. plano patvirtinimo“ pakeitimo“ patvirtintas Registrų centro tvarkomų registrų ir informacinių sistemų veiklos tęstinumo valdymo planų ir elektroninės informacijos atkūrimo iš atsarginių kopijų bandymų 2023 m. planas.


Parengti ir patvirtinti IT užklausų valdymo taisykles.

Generalinio direktoriaus 2022-08-01 įsakymu Nr. VE-559(1.3E) "Dėl valstybės įmonės Registrų centro informacinių technologijų paslaugų prašymų valdymo taisyklių patvirtinimo" buvo patvirtintos IT užklausų valdymo, t.y. paslaugų prašymų valdymo, taisyklės, nustatytos sąvokos, procesas , atsakomybės ir rodikliai, pagal kuriuos stebimos problemos ir siekiama užtikrinti atitinkamo proceso efektyvumą bei nuolatinį gerinimą.


Nustatyti ir patvirtinti Užimtumo tarnybos administracijos padalinių veiklos vertinimo rodiklius pagal Užimtumo tarnybos strateginius tikslus.

Užimtumo tarnyba (UŽT) 2022 metams nustatė  klientų aptarnavimo departamentų  ir klientų aptarnavimo skyrių standartizuotus veiklos vertinimo rodiklius (planai tvirtinami dokumentų valdymo sistemoje DocLogix sistemoje: klientų aptarnavimo departamentų (KAD) planus patvirtinto UŽT direktorius, klientų aptarnavimo skyrių - atitinkamų  KAD direktoriai).  KAD ir KAS rodikliai atitinka Užimtumo tarnybos 2022-2026 m. strategijos rezultatų rodiklius strategijoje numatytiems tikslams: „Didinti darbo ieškančių asmenų perėjimą į tvarų užimtumą, įgalinant juos tapti savo karjeros šeimininkais“; „Padėti darbdaviams tvariai apsirūpinti darbo jėga, pritraukiant ir užpildant laisvas darbo vietas kvalifikuotais darbuotojais“; „Valdyti Užimtumo tarnybos partnerių ekosistemą, sudarant galimybes klientams gauti profesionalią partnerių pagalbą“; „Tobulinti Užimtumo tarnybos gebėjimus ir veiklos efektyvumą“.


Organizuoti Ekstremaliųjų įvykių kriterijų sąrašo, patvirtinto Lietuvos Respublikos Vyriausybės 2006 m. kovo 9 d. nutarimu Nr. 241, pakeitimo projekto teikimą Vyriausybei ir priėmimą.

Vidaus reikalų ministerija informavo, kad parengtas Civilinės saugos įstatymo pakeitimas - 2022-12-08 priimtas naujas Krizių valdymo ir civilinės saugos įstatymas Nr. XIV-1640, kurio 32 straipsnyje nustatyta savivaldybės ir valstybės lygių ekstremaliųjų situacijų skelbimo ir atšaukimo tvarka. Šio įstatymo 2 straipsnyje nustatytos krizinių situacijų sąvokos. Vyriausybės 2022-12-29 nutarimu Nr. 1317 „Dėl Lietuvos Respublikos krizių valdymo ir civilinės saugos įstatymo įgyvendinimo“ patvirtintas Pranešimo ir keitimosi informacija apie įvykį, ekstremalųjį įvykį, ypatingą įvykį, ekstremaliąją situaciją ar krizę tvarkos aprašas, kurio 2 priede patvirtintas Ekstremaliųjų įvykių kriterijų sąrašas bei jų dydžiai. Šiuo nutarimu taip pat patvirtintas Ekstremaliųjų situacijų skelbimo ir atšaukimo tvarkos aprašas, kuriame nustatyta savivaldybės ir valstybės lygio ekstremaliosios situacijos skelbimo tvarka.


Parengti darbo su darbo ieškančiais asmenimis paslaugų standartus (apimant paslaugos turinį ir rekomenduojamus paslaugų teikimo kanalus).

Užimtumo tarnybos direktoriaus 2022 m. rugpjūčio 31 d. įsakymu Nr. V-265 patvirtinta darbo rinkos paslaugų teikimo darbo ieškantiems asmenims metodika, kuri nustato darbo ieškantiems bei darbo rinkai besirengiantiems asmenims darbo rinkos paslaugų pagal paslaugų teikimo standartus teikimą, užimtumo rėmimo priemonių ir užimtumo didinimo programų siūlymą ir taikymą, bei tarnybos Klientų aptarnavimo departamentų Klientų aptarnavimo skyriuose specialistų, atsakingų už paslaugų ar paslaugų etapų teikimą ar teikimo organizavimą, funkcijas ir veiksmus. Metodikoje apibrėžiamas individualizuotas darbo rinkos paslaugų teikimas darbo ieškantiems ir darbo rinkai besirengiantiems asmenims,  atsižvelgiant į jų užimtumo tikslus, įsidarbinimo galimybes ir įsidarbinimą ribojančias aplinkybes, paslaugų teikimo būdus ir eigą. Nustatytos pagrindinės darbo ieškančių asmenų aptarnaujančių specialistų elgesio normos, paslaugų teikimo schema, išdėstyti paslaugų teikimo būdai ir kanalai. Įsakymu įpareigojama Užimtumo tarnybos valstybės tarnautojus ir darbuotojus, dirbančius pagal darbo sutartis, vadovautis Metodika teikiant paslaugas darbo ieškantiems asmenims, identifikuojant pagrindines jų užimtumo kliūtis ir parenkant tinkamas priemones joms valdyti.


Parengti individualių užimtumo veiklos planų sudarymo bei pažangos vertinimo gaires, siekiant paslaugas ir priemones numatyti pagal kliento individualius poreikius.

Užimtumo tarnybos direktoriaus 2022 m. liepos 4 d. įsakymu Nr. V-196 (paskutinis keitimas 2022-07-08 Nr. V-207) patvirtintas Darbo rinkos paslaugų teikimo darbo ieškantiems asmenims ir darbdaviams tvarkos aprašas, kuriame reglamentuotas individualios užimtumo veiklos planavimo paslaugos teikimas Užimtumo tarnyboje registruotiems asmenims. Aprašo 3 skirsnyje numatytas individualaus užimtumo veiklos plano (IUVP)  sudarymas; suplanuotų paslaugų ir užimtumo rėmimo priemonių, nurodytų Užimtumo įstatymo 12 straipsnio 2 dalies 1 ir 2 punktuose, įgyvendinimo vertinimas; IUVP pažangos vertinimas, keitimas ar tikslinimas.


Patikslinti Paslaugų teikimo darbo ieškantiems asmenims tvarkos aprašą, užtikrinant atsiskaitymą už savarankišką darbo paiešką ir jos rezultatų vertinimą.

Užimtumo tarnybos direktoriaus 2022-07-04 įsakymu Nr. V-196 patvirtinto Darbo rinkos paslaugų teikimo darbo ieškantiems asmenims ir darbdaviams tvarkos aprašo II skyriaus septintajame skirsnyje aprašyta savarankiškos darbo paieškos ir atsiskaitymo už ją tvarka, savarankiškos darbo paieškos vertinimas. Nuoroda: https://www.e-tar.lt/portal/lt/legalAct/f2bff210fb6f11ec8fa7d02a65c371ad


Patvirtinti Užimtumo tarnybos 2022–2026 m. strategiją.

2022-06-30 Užimtumo tarnybos direktoriaus įsakymu Nr. V-194 patvirtinta Užimtumo tarnybos 2022-2026 m. strategija. Strategijoje numatyti keturi tikslai: Didinti darbo ieškančių asmenų perėjimą į tvarų užimtumą, įgalinant juos tapti savo karjeros šeimininkais; Padėti darbdaviams tvariai apsirūpinti darbo jėga, pritraukiant ir užpildant laisvas darbo vietas kvalifikuotais darbuotojais; Valdyti Užimtumo tarnybos partnerių ekosistemą, sudarant galimybes klientams gauti profesionalią partnerių pagalbą; Tobulinti Užimtumo tarnybos organizacinius gebėjimus ir veiklos efektyvumą. Tarnybos strategijoje pateikiamas strategijos žemėlapis, nubrėžiantis 10 strateginių uždavinių, skirtų iškeltiems strateginiams tikslams įgyvendinti, jų tarpusavio sąsajas ir priežastinius ryšius, pagrindines strategines iniciatyvas šiems strateginiams uždaviniams įgyvendinti ir pagrindinius veiklos rodiklius.


Sukurti naują stebėsenos rodiklį, parodantį tiesioginį Užimtumo tarnybos veiklos poveikį laisvų darbo vietų užpildymui.

Užimtumo tarnyba informavo, kad nustatytas naujas Užimtumo tarnybos veiklos stebėsenos rodiklis, parodantis tiesioginį Užimtumo tarnybos veiklos poveikį laisvų darbo vietų užpildymui: Užimtumo tarnyboje paskelbtų Laisvų darbo vietų dalis, užpildytų Užimtumo tarnyboje registruotais darbo ieškančiais asmenimis, tarpininkaujant Užimtumo tarnybos specialistams.Rodiklio apskaičiavimo metodika:Skaitiklis - laisvų darbo vietų skaičius, užpildytas darbo ieškančiais asmenimis, registruotais Užimtumo tarnyboje, tiesiogiai dalyvaujant Užimtumo tarnybos specialistams per laikotarpį / Vardiklis - visos terminuotos ir neterminuotos laisvos darbo vietos, registruotos Užimtumo tarnyboje per laikotarpį.Tiesioginis Užimtumo tarnybos specialistų darbas įdarbinant darbo ieškančius asmenis stebimas per asmeniui išduotų rekomendacijų įsidarbinti skaičių, po kurių gautas teigiamas atasakymas dėl asmens įsidarbinimo užpildant laisvą darbo vietą.


Parengti darbo su darbdaviais paslaugų standartus (apimant paslaugos turinį ir rekomenduojamus paslaugų teikimo kanalus).

Užimtumo tarnybos direktoriaus 2022 m. rugsėjo 30 d. įsakymu Nr. V-306 patvirtinta darbo rinkos paslaugų teikimo darbdaviams metodika, kuri nustato tarnybos tikslus ir uždavinius bei paslaugų darbdaviams standartus, kuriais siekiama kokybiškai teikti darbo rinkos paslaugas darbdaviams. Metodikoje nustatyta paslaugų teikimo darbdaviams schema, veiklos sritys siekiant paslaugų sklaidos, tvarumo, kokybės ir stebėsenos. Įsakymu įpareigojama tarnybos valstybės tarnautojus ir darbuotojus, dirbančius pagal darbo sutartis, vadovautis Metodika teikiant paslaugas darbdaviams.


Parengti darbuotojų, aptarnaujančių darbdavius, mokymų, susijusių su naujų darbo metodų (paslaugų standartų) įdiegimu, grafiką.

Užimtumo tarnybos direktoriaus 2022 m. rugsėjo 2 d. įsakymu Nr. V-268 patvirtintas 2022 m. Priemonių įgyvendinimo organizavimo skyriaus vykdomų vidinių mokymų Užimtumo tarnybos specialistams sąrašas. Vidiniai mokymai „Darbo su darbdaviais principai ir metodika“ dėl darbo su darbdaviais metodikos ir paslaugų standartų taikymo įvyko 2022 m. spalio mėn. 2022 m. lapkričio mėn. planuojami mokymai tarnybos specialistams užsieniečių iš trečiųjų šalių įdarbinimo sritį reglamentuojančių teisės aktų įgyvendinimo bei registravimo(si) Užimtumo tarnyboje proceso naujovių klausimais. Mokymų planas 2023 m. bus parengtas 2022 m. gruodžio mėn.


Teisės aktuose, reglamentuojančiuose valstybės turto valdymo, naudojimo ir disponavimo juo ataskaitos rengimą, numatyti galimybes ataskaitoje pateikti duomenis apie valstybės nekilnojamojo turto, perduoto patikėjimo teise savivaldybėms, panaudojimą.

Vyriausybė 2021-06-16 nutarimu Nr. 469 patvirtino Finansų ministerijos teiktą  „Dėl valstybei nuosavybės teise priklausančio turto valdymo, naudojimo ir disponavimo juo ataskaitos rengimo“ pakeitimo“ projektą Nr. 21-22389, kuriuo numatyta, kad centralizuotai valdomo valstybės turto valdytojas, rengdamas valstybei nuosavybės teise priklausančio turto valdymo, naudojimo ir disponavimo juo ataskaitą, kreiptųsi į Vyriausybės atstovą dėl išvados pateikimo. Nustatyta, kad Centralizuotai valdomo valstybės turto valdytojas teikia Vyriausybės atstovų įstaigai bendrą VTIPS ataskaitą apie visų savivaldybių patikėjimo teise valdomą valstybės nekilnojamąjį turtą, o Vyriausybės atstovų įstaiga dėl visų savivaldybių teikia bendrą išvadą, kurioje pagal Savivaldybių administracinės priežiūros įstatymo suteiktus įgaliojimus įvertina, ar savivaldybės vykdė Vyriausybės sprendimus dėl valstybės nekilnojamojo turto perdavimo patikėjimo teise ir perduotą valstybės nekilnojamąjį turtą naudoja Vyriausybės sprendimuose nurodytoms valstybinėms (valstybės perduotoms savivaldybėms) funkcijoms įgyvendinti. Numatomais pakeitimais sudarytos prielaidos įvertinti, ar savivaldybės tinkamai vykdo Vyriausybės sprendimus dėl valstybės nekilnojamojo turto, perduoto valstybės funkcijoms įgyvendinti.


Teisės aktuose, reglamentuojančiuose valstybės turto valdymo, naudojimo ir disponavimo juo ataskaitos rengimą, nustatyti pareigą savivaldybėms teikti duomenis, reikalingus ataskaitai parengti.

Vyriausybė 2021-06-16 nutarimu Nr. 469 patvirtino Finansų ministerijos teiktą  „Dėl valstybei nuosavybės teise priklausančio turto valdymo, naudojimo ir disponavimo juo ataskaitos rengimo“ pakeitimo“ projektą Nr. 21-22389, kuriuo numatyta, kad ataskaitą rengiantis centralizuotai valdomo valstybės turto valdytojas šiai ataskaitai reikalingus duomenis gautų iš Valstybės turto informacinės paieškos sistemos duomenų teikėjų – savivaldybių administracijų. Nustatyta, kad Centralizuotai valdomo valstybės turto valdytojas teikia Vyriausybės atstovų įstaigai bendrą VTIPS ataskaitą apie visų savivaldybių patikėjimo teise valdomą valstybės nekilnojamąjį turtą, o Vyriausybės atstovų įstaiga dėl visų savivaldybių teikia bendrą išvadą, kurioje pagal Savivaldybių administracinės priežiūros įstatymo suteiktus įgaliojimus įvertina, ar savivaldybės vykdė Vyriausybės sprendimus dėl valstybės nekilnojamojo turto perdavimo patikėjimo teise ir perduotą valstybės nekilnojamąjį turtą naudoja Vyriausybės sprendimuose nurodytoms valstybinėms (valstybės perduotoms savivaldybėms) funkcijoms įgyvendinti. Įsigalioję pakeitimai sudaro prielaidas įvertinti savivaldybių nekilnojamojo turto, kurį jos gavo valstybinėms (valstybės perduotoms savivaldybėms) funkcijoms įgyvendinti, faktinį naudojimą ir jo būklę.


Parengti Civilinės saugos įstatymo pakeitimą ir nustatyti instituciją, įgaliotą koordinuoti nacionalinės rizikos analizės rengimą.

Vidaus reikalų ministerija informavo, kad parengtas Civilinės saugos įstatymo pakeitimas - 2022-12-08 priimtas naujas Krizių valdymo ir civilinės saugos įstatymas Nr. XIV-1640, kuriame nustatyta, kad Nacionalinis krizių valdymo centras informuoja Nacionalinio saugumo komisijos pirmininką apie ypatingus įvykius, gresiančias ar susidariusias krizes ir ekstremaliąsias situacijas, analizuoja krizių ir ekstremaliųjų situacijų valdymo duomenis, teikia Nacionalinio saugumo komisijai ir Vyriausybei pasiūlymus dėl situacijos valdymo priemonių bei atlieka nacionalinį galimų pavojų ir ekstremaliųjų situacijų rizikos vertinimą, kurio tvarkos aprašą tvirtina Vyriausybė. Šiame įstatyme numatyta, kad Nacionalinis krizių valdymo centras ne rečiau kaip kartą per metus rengia ataskaitą apie Lietuvos Respublikos nacionalinio saugumo būklę ir plėtrą ir teikia ją Nacionalinio saugumo komisijai.


Įvertinti poreikį modifikuoti Valstybės turto informacinės paieškos sistemos funkcionalumus, papildant į sistemą įvedamų duomenų apimtis duomenimis apie valstybės nekilnojamojo turto fizinę būklę ir nustatant ne papildomų duomenų kaupimo, bet panaudojimo  sprendimams dėl šio turto valdymo priimti galimybes.

Finansų ministerija ir VĮ Turto bankas įvertino poreikį dėl Valstybės turto informacinės paieškos sistemos (VTIPS) funkcionalumų modifikavimo, papildomai į sistemą įvedant duomenis apie valstybės nekilnojamojo turto (VNT) fizinę būklę ir nustatant ne papildomų duomenų kaupimo, bet panaudojimo sprendimams dėl šio turto valdymo priimti galimybes. Prieita prie išvados, kad nėra tikslo modifikuoti VTIPS, nes bet kokios būklės turtas gali būti perduodamas. VNT būklė sprendimų priėmime taip pat netikslinga, nes ji keičiasi kasmet ir fiksuojama atlikus inventorizaciją ir ne nuo būklės priklauso sprendimo priėmimas. Bet kokį turtą galima perduoti, net ir pripažintą nereikalingu ar netinkamu (negalimu) naudoti, kaip nustatyta Valstybės ir savivaldybių turto valdymo, naudojimo ir disponavimo juo įstatymo 27 straipsnyje, ir tik jeigu turto negalima panaudoti nė vienu iš šio straipsnio 1 dalies 1–7 punktuose nurodytų būdų, jis turi būti nurašomas ir išardomas. Be to, atsižvelgiant į tai bei į kitus priimtus sprendimus (Vyriausybės atstovų dalyvavimas vertinant VNT panaudojimą savivaldybėse, VTN perdavimo savivaldybėms kriterijų ir sąlygų nustatymai teisės aktuose, bendri VTIPS patobulinimai ir kt.), jeigu kasmet turėtų būti suvedami turto būklės duomenys (atitinkama dalimi tai inventorizacijos rezultatai), tai būtų našta VTIPS duomenų teikėjams, o sprendimas dėl turto perdavimo gali būti niekada nepriimtas.


Teisės aktuose, reglamentuojančiuose valstybės turto valdymo, naudojimo ir disponavimo juo ataskaitos rengimą, nustatyti teikiamų duomenų kontrolės mechanizmą, pavedant Vyriausybės atstovams (Vyriausybės atstovų įstaigoms) įvertinti, ar savivaldybės tinkamai vykdo Vyriausybės sprendimus dėl nekilnojamojo turto, perduoto valstybės funkcijoms įgyvendinti.

Vyriausybė 2021-06-16 nutarimu Nr. 469 patvirtino Finansų ministerijos teiktą  „Dėl valstybei nuosavybės teise priklausančio turto valdymo, naudojimo ir disponavimo juo ataskaitos rengimo“ pakeitimo“ projektą Nr. 21-22389, kuriuo numatyta, kad valstybei nuosavybės teise priklausančio turto valdymo, naudojimo ir disponavimo juo ataskaita būtų papildyta nauja dalimi, susijusia su savivaldybių patikėjimo teise valdomo valstybės nekilnojamojo turto, išskiriant valstybės nekilnojamojo turto, perduoto savivaldybėms valstybinėms (valstybės perduotoms savivaldybėms) funkcijoms įgyvendinti, apžvalga.


Įvertinti vyriausiojo epidemiologo instituto funkcijas užkrečiamųjų ligų valdymo sprendimų priėmimo procese, nurodytas Žmonių užkrečiamųjų ligų profilaktikos ir kontrolės įstatyme.

Įvertintos Žmonių užkrečiamųjų ligų profilaktikos ir kontrolės įstatymo nuostatos, vyriausiojo epidemiologo funkcijos užkrečiamųjų ligų valdymo sprendimų priėmimo ir kituose procesuose.


Atlikti norminių aktų vertinimą dėl Sveikatos apsaugos ministerijos privačių įstaigų teisinių įgaliojimų reguliavimo ekstremaliųjų situacijų valdymo planų rengimo srityje ir pateikti pasiūlymus dėl privačių įstaigų atsakomybių nustatymo.

Sveikatos apsaugos ministerijos Ekstremalių sveikatai situacijų centras įvertino teisės aktus, kuriuose turi būti nustatytas teisinis reguliavimas dėl privačių sveikatos priežiūros įstaigų  įgaliojimų ekstremaliųjų situacijų valdymo planų rengimo srityje ir pateikė pasiūlymus Sveikatos apsaugos ministerijai bei Priešgaisrinės apsaugos ir gelbėjimo departamentui prie Vidaus reikalų ministerijos dėl teisės aktų pakeitimo:• Pakeisti Priešgaisrinės apsaugos ir gelbėjimo departamento direktoriaus 2010-04-19 įsakymą Nr. 1-134 „Dėl kriterijų ūkio subjektams ir kitoms įstaigoms, kurių vadovai turi organizuoti ekstremaliųjų situacijų valdymo planų rengimą, derinimą ir tvirtinimą, ir ūkio subjektams, kurių vadovai turi sudaryti ekstremaliųjų situacijų operacijų centrą, patvirtinimo“ ir papildyti įstaigų, kurios turi rengti ekstremaliųjų situacijų valdymo planus, sąrašą, į jį įtraukiant privačias sveikatos priežiūros įstaigas, sudariusias sutartis ir gaunančias finansavimą iš ligonių kasų. Siūlytina nurodyti, kad mažos privačios sveikatos priežiūros įstaigos (kurių darbuotojų skaičius mažesnis nei 10), neprivalo rengti planų, kadangi šios įstaigos neturi pakankamų resursų.• Pakeisti sveikatos apsaugos ministro 2011-12-23 įsakymą Nr. V-1110 „Dėl Informacijos apie sveikatos priežiūros įstaigų pasirengimą veiklai ekstremaliųjų situacijų atvejais teikimo tvarkos aprašo patvirtinimo“ ir papildyti įstaigų, kurios teikia informaciją apie pasirengimą veiklai ekstremaliųjų situacijų atvejais ir ekstremaliųjų situacijų valdymo planus, sąrašą – įtraukti privačias sveikatos priežiūros įstaigas, sudariusias sutartis ir gaunančias finansavimą iš ligonių kasų. Nereikalauti mažų įstaigų, turinčių iki 10 darbuotojų (pvz., šeimos gydytojų kabinetai), rengti ekstremaliųjų situacijų valdymo planų. Mažos privačios įstaigos ekstremaliųjų situacijų atvejais turi gauti informaciją ir būti pasirengusios vykdyti paskirto valstybės lygio ekstremaliosios situacijos valstybės operacijų vadovo sprendimus. Privačių sveikatos priežiūros įstaigų parengties ekstremaliosioms situacijoms stebėsena būtų vykdoma kaip ir kitų asmens sveikatos priežiūros įstaigų.• Papildyti sveikatos apsaugos ministro 2003-03-06 įsakymą Nr. V-157 „Dėl asmens sveikatos priežiūros įstaigos ekstremalių situacijų valdymo plano rengimo rekomendacijų patvirtinimo“ ir nurodyti, kad rekomendacijomis vadovautis turi visos civilinės saugos pajėgoms priskirtos asmens sveikatos priežiūros įstaigos, įskaitant privačias, gaunančias finansavimą pagal sutartis iš ligonių kasų. Siūlytina nurodyti, kad mažos privačios įstaigos (iki 10 darbuotojų) ekstremaliųjų situacijų valdymo planų rengti neprivalo, tačiau ir jos vykdo valstybės lygio ekstremaliosios situacijos operacijų vadovo sprendimus, jos taip pat gali būti pasitelkiamos ekstremaliųjų situacijų  atvejais – pavyzdžiui, esant reikalui, dirbti savaitgaliais ir švenčių dienomis, dirbti mobiliuosiuose punktuose, teikti medicinines paslaugas karo pabėgėliams ir kt. Atkreiptinas dėmesys į tai, kad dėl šių uždavinių vykdymo su įstaigomis turi būti derinama kasdieninės parengties sąlygomis, taip pat turi būti numatyti finansavimo šaltiniai šioms užduotims vykdyti. Privačios sveikatos priežiūros įstaigos, kurios negauna finansavimo iš ligonių kasų, ekstremaliųjų situacijų atvejais turi gauti informaciją ir būti pasirengusios vykdyti paskirto valstybės lygio ekstremaliosios situacijos valstybės operacijų vadovo sprendimus.Siekdamas įgyvendinti Valstybinio audito rekomendacijas ir nustatyti privačių sveikatos priežiūros įstaigų įgaliojimų teisinį reguliavimą ir privačių įstaigų atsakomybes ekstremaliųjų situacijų valdymo planų rengimo srityje, Ekstremalių sveikatai situacijų centras taip pat vertino Civilinės saugos įstatyme ir Sveikatos sistemos įstatyme esamą teisinį reglamentavimą, tačiau poreikio keisti įstatymų nuostatas nemato. Dėl papildomos nuomonės ir Civilinės saugos bei Sveikatos sistemos įstatymų pakeitimų, nustatant privačių sveikatos priežiūros įstaigų teisinį reguliavimą ir atsakomybes ekstremaliųjų situacijų valdymo planų rengimo srityje, poreikio vertinimo Ekstremalių sveikatai situacijų centras taip pat kreipėsi į Sveikatos apsaugos ministeriją ir šiuo metu laukia išaiškinimo.


Atlikti Lietuvos statistikos departamento ir kitų oficialiąją statistiką tvarkančių įstaigų atliekamų tyrimų savęs vertinimą dėl statistinės informacijos ir metainformacijos sklaidos ir, atsižvelgiant į rezultatus, priimti reikiamus sprendimus.

Valstybės duomenų agentūra, remdamasi įsivertinimo dėl atitikties Lietuvos oficialiosios statistikos rengimo ir sklaidos gairėse (Valstybės duomenų agentūros generalinio direktoriaus 2023-02-28 įsakymas Nr. DĮ-54) nustatytiems reikalavimams dėl statistinių tyrimų įtraukimo į Oficialiosios statistikos programos I dalį (t. y. teisinio pagrindo, metodikų / aprašų, informacijos skelbimo oficialiosios statistikos portale, suplanuotų lėšų nurodymo) rezultatais, atliko įsivertinimo analizę ir rezultatus pristatė Valstybės duomenų agentūros ir kitų oficialiąją statistiką tvarkančių įstaigų atstovams (2023-09-26 ir 2023-12-20). Dalis statistinių tyrimų buvo neįtraukti į 2024 m. Oficialiosios statistikos programos I d. (Žmogiškųjų išteklių būklė; Asmenų padėtis darbo rinkoje; Pramoninės nuosavybės objektų įteisinimas). Pagal šį vertinimą VDA pasiūlė perimti dalį statistinių tyrimų (nuo 2025 m. – Trečiųjų šalių piliečiai, neįleisti į šalies teritoriją per pasienio kontrolės punktus; nuo 2026 m. – Lietuvos Respublikos pilietybės įgijimas, netekimas; Trečiųjų šalių piliečiai, pagal šalies imigracijos įstatymus neteisėtai esantys šalyje, ir jų grąžinimas; Žemės ūkio paskirties žemės pirkimo ar pardavimo ir nuomos rinkos kainos; nuo 2027 m. – Prašantys prieglobsčio ir prieglobstį gavę užsieniečiai; Bibliotekų veikla. Knygų, žurnalų, laikraščių ir kitų leidinių leidyba). Šių tyrimų perėmimui reikalingų teisinių pagrindų pakeitimo arba iniciavimo bei papildomų lėšų poreikis pateiktas Oficialiosios statistikos programos I dalies centralizavimo galimybių ir naudos vertinime.


Po vidaus audito  atlikimo priimti reikiamus sprendimus trūkumams šalinti, t. y. atlikti atitinkamus veiksmus, kurie užtikrintų vienodą (bendrą) asmens sveikatos priežiūros įstaigų taikomą darbo užmokesčio didinimo (karantino ir ekstremaliosios situacijos dėl koronaviruso infekcijos laikotarpiu) praktiką

Sveikatos apsaugos ministras 2023-01-13 įsakymu Nr. V-40 patvirtino vidaus audito ataskaitoje (2022-05-27 Nr. VAA-6) pateiktų rekomendacijų įgyvendinimo priemonių planą, kuriame numatyta inicijuoti teisės aktų pokyčius, siekiant užtikrinti vienodą (bendrą) asmens sveikatos priežiūros įstaigų taikomą darbo užmokesčio didinimo (karantino ir ekstremaliosios situacijos dėl koronaviruso infekcijos laikotarpiu) praktiką. Parengtas ir institucijų derinimui pateiktas Žmonių užkrečiamųjų ligų profilaktikos ir kontrolės įstatymo Nr. I-1553 pakeitimo įstatymo projektas (2024-06-27 Nr. 24-11522), kuriame reglamentuotas padidinto darbo užmokesčio mokėjimas darbuotojams, dirbantiems su ypač pavojingomis užkrečiamosiomis ligomis sergančiais pacientais ar vykdantiems epidemijų profilaktikos priemones ypač pavojingų ligų židiniuose, ir su tuo susijusių įstaigų išlaidų apmokėjimas, aiškiai nustatant, kad padidintas darbo užmokestis būtų apskaičiuojamas ir mokamas nuo nustatyto bazinio (tarifinio) darbo užmokesčio dydžio. Laukiame priimtų įstatymo pakeitimų.


Atsiradus poreikiui keisti formą „Pažyma dėl finansavimo sumų“-bus gyvendinti techniniai pakeitimai IT sistemose;-bus patikslintas Finansavimo sumų apskaitos valstybės ižde tvarkos aprašas, nurodant, kaip registruojamos ūkinės operacijos, kai viešojo sektoriaus subjektų sukauptas grąžintinas finansavimo sumas (informacija teikiama pažymoje dėl finansavimo sumų) sudaro subjektų ilgalaikės grąžintinos sumos iš valstybės biudžeto.

Valstybinis studijų fondas, vadovaudamasis Lietuvos Respublikos valstybės biudžeto lėšų, skirtų studijų kainai apmokėti, arba jų dalies grąžinimo į Lietuvos Respublikos valstybės biudžetą atvejų bei tvarkos aprašo, patvirtinto Vyriausybės 2017-03-01 nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“, 19 p., administruoja lėšų, skirtų studijų kainai apmokėti, grąžinimą ir kontroliuoja grąžinimo procesą. Valstybės iždas, susipažinęs su teisiniu reglamentavimu, šių lėšų grąžinimą savo turiniu prilygino baudoms už sutartinių įsipareigojimų nevykdymą, todėl poreikio keisti formą „Pažyma dėl finansavimo sumų“ nebuvo.


Organizuoti statistinių duomenų kokybės užtikrinimo seminarus kitoms oficialiąją statistiką tvarkančioms įstaigoms, akcentuoti duomenų revizavimo politikos svarbą, teikti konsultacijas dėl rodiklių revizavimo aprašymo metaaprašuose, vertinti atitiktį nustatytiems reikalavimams.

Kitų oficialiąją statistiką tvarkančių įstaigų atstovams 2023-09-13 ir 2023-11-15 buvo organizuoti 2 patirties sklaidos seminarai, pristatyta informacija apie statistinės informacijos revizijų atlikimą, analizę ir skelbimą.


Lietuvos Respublikos finansų ministro 2012 m. gruodžio 7 d. įsakymu Nr. 1K-417 „Dėl su Lietuvos Respublikos Vyriausybės skolinimosi valstybės vardu ir skolinantis prisiimtų įsipareigojimų bei valstybės piniginių išteklių valdymu susijusių teisės aktų patvirtinimo ir komisijų sudarymo“ patvirtintų Valstybės piniginių išteklių valdymo taisyklių pakeitimas.

Nuo 2023-01-01 įsigaliojo nauja Valstybės iždo įstatymo redakcija, kurios nuostatos taikomos ir Ilgalaikio darbo išmokų fondo lėšoms, laikomoms valstybės ižde atidarytose įstaigų tvarkomose sąskaitose ir (ar) finansų įstaigose. Įstatyme nustatyta, kad laikinai nenaudojamus fondo veiklai valstybės iždo pagrindinėje sąskaitoje esančius piniginius išteklius Finansų ministerija turi teisę investuoti ir laikinai (grąžintinai) naudoti finansų ministro nustatyta tvarka. Ši tvarka (Laikinai laisvų lėšų investavimo tvarkos aprašas) buvo patvirtinta finansų ministro 2024-09-17 įsakymu Nr. 1K-305 ir įsigaliojo nuo 2024-09-25.


Remiantis racionalumo ir optimalumo principais įvertinti dėl Pensijų anuitetų fondo valdymo ir administravimo funkcijų atlikimo patiriamas sąnaudas ir patikslinti Pensijų anuitetų fondo valdymo ir administravimo sąnaudų apskaičiavimo ir kompensavimo tvarkos aprašą.

Valstybinio socialinio draudimo fondo valdybos direktoriaus 2022-06-21 įsakymu Nr. V-240 „Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2020-07-24 įsakymo Nr. V-367 „Dėl Pensijų anuitetų fondo valdymo ir administravimo sąnaudų apskaičiavimo ir kompensavimo tvarkos aprašo patvirtinimo“ pakeitimo“ aprašas buvo papildytas: prie netiesioginių Pensijų anuitetų fondo valdymo ir administravimo sąnaudų papildomai įtrauktos Valstybinio socialinio draudimo fondo valdybos Fondo finansų ir apskaitos skyriaus darbuotojo, netiesiogiai vykdančio Pensijų anuitetų fondo valdymo ir administravimo funkcijas, darbo užmokesčio ir socialinio draudimo įmokų (darbdavio) sąnaudos (jos kompensuojamos nuo 2022-07-01). VSDF valdyba nusprendė papildomai įtraukti tik tų skyrių darbuotojų, kurie nuolat atlieka tam tikras funkcijas, susijusias su fondo veikla, darbo užmokesčio sąnaudų dalį, kadangi kitų skyrių indėlis nėra pastovus ir yra labai nereikšmingas.


Parengti medžių savaiminukais apaugusios ne miško žemės inventorizacijos šalies teritorijoje per 5 metus perspektyvinį planą.

Planas parengtas ir skelbiamas Valstybinės miškų tarnybos tinklalapyje


Atlikti Aplinkos apsaugos departamento patikrinimų planavimo ir vykdymo, įdiegtos rizikos vertinimo sistemos vertinimą

Aplinkos ministerija informavo, kad Aplinkos apsaugos departamentas vykdydamas valstybinę visų nuosavybės formų šalies miškų būklės, naudojimo, atkūrimo, įveisimo ir apsaugos kontrolę  atskyrė patikrinimų planavimo ir vykdymo funkcijas ir įdiegė ūkio subjektų rizikos vertinimo sistemą. Buvo patvirtinti teisės aktai: - Aplinkos apsaugos departamento direktoriaus įsakymu Nr. AD1-108 patvirtintas Miškų kontrolės departamento Kontroliuojamų ūkio subjektų keliamos rizikos aplinkai vertinimo tvarkos aprašas. - Aplinkos apsaugos departamento direktoriaus įsakymu Nr. AD1-663 patvirtintas Aplinkos apsaugos departamento prie Aplinkos ministerijos Miškų kontrolės departamento Miškų naudojimo, atkūrimo, įveisimo ir apsaugos kontrolės tvarkos aprašas.                                                                    -  Aplinkos apsaugos departamento direktoriaus įsakymu Nr. AD1-653 patvirtintas Aplinkos apsaugos departamento prie Aplinkos ministerijos Miškų kontrolės departamento Kontroliuojamų ūkio subjektų keliamos rizikos aplinkai vertinimo sistemos veiksmingumo įvertinimo tvarkos aprašas.  Rizikos vertinimas diegiamas į Aplinkos apsaugos departamento informacinę sistemą (AADIS), kurios tikslas – sudaryti sąlygas vykdyti aplinkos apsaugos kontrolę, perkeliant duomenis apie aplinkos apsaugos pažeidimus, aplinkos apsaugos reikalavimų laikymosi ir kontrolės rezultatų rinkimą, tvarkymą, valdymą, apdorojimą, sisteminimą ir teikimą į elektroninę erdvę. Vertinimo procesas ir jo rezultatai perkelti į elektroninę erdvę, į patikrinimų planus sistemos atrenkami rizikingiausi ūkio subjektai. Miškų kontrolei 2023 m.  AADIS sistema  tikrinimui atrinko 37 objekus. Visi atrinkti objektai buvo patikrinti.


Parengti buveinių apsaugai svarbių teritorijų natūralių buveinių monitoringo metodiką

Buveinių apsaugai svarbių teritorijų natūralių buveinių monitoringo metodika patvirtinta 2024-02-09 VSTT prie AM direktoriaus įsakymu Nr. V-13.


Parengti buveinių apsaugai svarbių teritorijų natūralių buveinių monitoringo programos projektą

EB svarbos natūralių buveinių monitoringo programa patvirtinta 2024-02-09 VSTT prie AM direktoriaus įsakymu Nr. V-13.


Pakeisti aplinkos ministro 2018-04-19 įsakymą Nr. D1-317 „Dėl buveinių apsaugai svarbių teritorijų nustatymo:  nustatyti naujas teritorijas buveinių apsaugai svarbiomis teritorijomis.


Pakeisti aplinkos ministro 2018-04-19 įsakymą Nr. D1-317 „Dėl buveinių apsaugai svarbių teritorijų nustatymo“: papildyti anksčiau nustatytų teritorijų apsaugos tikslus.


Parengti masinio išplitimo židinių valdymo (susidarymo rizikos vertinimo ir miško sanitarinės apsaugos priemonių įgyvendinimo stebėjimo) metodines rekomendacijas

Valstybinė miškų tarnyba informavo, kad masinio išplitimo židinių valdymui 2023 metais metodinės rekomendacijos rengtos įvertinus jų kilimo riziką ir vykdant miško sanitarinės apsaugos priemonių įgyvendinimo stebėseną: parengta 16 metodinių rekomendacijų


Atlikti miškingumo didinimo galimybių vertinimą.

Miškų plėtros ne miško žemėje Lietuvoje galimybių studija parengta ir skelbiama Aplinkos ministerijos tinklalapyje: https://am.lrv.lt/uploads/am/documents/files/Mi%C5%A1ko%20mokslo%20darbai/mokslo%20darbai%20pagal%20metus/2021_Misku_iveisimo_studija_ataskaita_2021-12-23.pdf


Papildyti Lietuvos oficialiosios statistikos rengimo ir sklaidos gaires reikalavimais, kaip turi būti planuojamos statistinių tyrimų, įtraukiamų į Oficialiosios statistikos programos I dalį, lėšos ir vertinamas jų panaudojimas.

Valstybės duomenų agentūros generalinio direktoriaus 2023-02-28  įsakymu Nr. DĮ-54 patvirtintos naujos redakcijos Lietuvos oficialiosios statistikos rengimo ir sklaidos gairės. Gairių 6.4 ir 7 p. papildyti reikalavimais, kaip turi būti planuojamos statistinių tyrimų, įtraukiamų į Oficialiosios statistikos programos I dalį, lėšos ir vertinamas jų panaudojimas.


Tikslinti teisės aktus, pagal kuriuos VšĮ CPO LT vykdo centralizuotus viešuosius pirkimus ir pagal centralizavimo planus perduotus vykdyti pirkimus, juose įpareigojant CPO LT:-nustatyti pirkimo būdą su sąlyga, kad perkančioji organizacija tuo tikslu pateikia CPO LT savo pirkimų planus;-nustatyti tiekėjų pašalinimo pagrindus;-nustatyti pasiūlymų vertinimo kriterijus. Tačiau perkančioji organizacija turi pasiūlyti CPO LT pasiūlymų vertinimo kriterijus, o CPO LT įvertina jų atitiktį Viešųjų pirkimų įstatymui ir galutinai juos patvirtina; -atlikti rinkos tyrimus ir rengti technines specifikacijas tais atvejais, kai CPO LT turi reikiamų ekspertų ir perkančioji organizacija paprašo, kad tai atliktų CPO LT.


Perduoti Valdžios sektoriaus finansų statistinių rodiklių, rengiamų pagal Tarptautinio valiutos fondo reikalavimus, rengimą Lietuvos statistikos departamentui.

Finansų ministro 2023-01-26 įsakymu Nr. 1K-26 patvirtintoje Oficialiosios statistikos 2023 m. programos I dalyje (OFSP) už statistinių tyrimų (Centrinės valdžios perteklius ar deficitas (SNA 2008) ir Valdžios sektoriaus perteklius ar deficitas (SNA 2008)) atlikimą atsakingomis paskirtos Valstybės duomenų agentūra ir Finansų ministerija. Vadovaujantis Vyriausybės 2022-11-09 nutarimu Nr. 1113 „Dėl Lietuvos Respublikos Vyriausybės 1997 m. birželio 2 d. nutarimo Nr. 537 „Dėl Tarptautinio valiutos fondo duomenų platinimo specialiųjų standartų taikymo Lietuvoje“ pakeitimo“ Valstybės duomenų agentūrai pavesta nuo 2023-03-01 rengti valdžios sektoriaus finansų, nacionalinių sąskaitų, produkcijos indekso, perspektyvas įvertinančius (pasitikėjimo ir ekonominio vertinimo), darbo rinkos (užimtumo, nedarbo, darbo užmokesčio), vartotojų ir gamintojų kainų indeksų, užsienio prekybos ir gyventojų rodiklius taikant duomenų platinimo specialiuosius standartus. Nuo 2023-03-01 Finansų ministerija neberengs Valdžios sektoriaus finansų statistinių rodiklių, rengiamų pagal Tarptautinio valiutos fondo reikalavimus.


Lietuvos oficialiosios statistikos rengimo ir sklaidos gairėse nustatyti statistinių tyrimų įtraukimo į Oficialiosios statistikos programos I dalį kontrolės procedūras / kriterijus.

Lietuvos oficialiosios statistikos rengimo ir sklaidos gairės papildytos reikalavimais dėl  statistinių tyrimų įtraukimo į Oficialiosios statistikos programos I d. (Gairių 6 punktas). Gairių pakeitimai suderinti su kitomis oficialiąją statistiką tvarkančiomis įstaigomis ir patvirtinti Valstybės duomenų agentūros generalinio direktoriaus 2023-02-28  įsakymu Nr. DĮ-54 (https://www.e-tar.lt/portal/lt/legalAct/b92e6cf0b76911ed8df094f359a60216).


Nustatyti tvarką visų oficialiąją statistiką tvarkančių įstaigų statistinės atskaitomybės naštai vertinti.

Siekiant tolygiai paskirstyti ir sumažinti statistinės atskaitomybės naštą įmonėms, nustatyti, kiek laiko skiriama statistiniams duomenims parengti, statistiniams formuliarams užpildyti ir pateikti oficialiąją statistiką rengiančiai institucijai arba atsakyti į klausėjų pateiktus klausimus, parengta ir Valstybės duomenų agentūros generalinio direktoriaus 2023-01-13 įsakymu Nr. DĮ-09 patvirtinta Statistinės atskaitomybės naštos ūkio subjektams rodiklio skaičiavimo metodika (įsigaliojo 2023-01-24, DĮ-9 Dėl Statistinės atskaitomybės naštos ūkio subjektams rodiklio skaičiavimo metodikos aprašo patvir... (e-tar.lt)). Visos oficialiąją statistiką rengiančios institucijos savo praėjusių metų statistinės atskaitomybės naštos įverčius (laiko ir pinigine išraiška) pateikia Valstybės duomenų agentūrai Excel formatu iki sausio 31 d. Valstybės duomenų agentūra parengia bendrą informaciją apie praėjusių metų statistinės atskaitomybės naštą ir paskelbia ją Oficialiosios statistikos portale iki vasario 15 d. adresu https://osp.stat.gov.lt/statistines-atskaitomybes-nastos-mazinimas.


Kartą per metus svarstyti statistinės atskaitomybės naštos mažinimo priemones ir jų veiksmingumą Tarpinstitucinėje Europos statistikos praktikos kodekso įgyvendinimo darbo grupėje ir priimti reikiamus sprendimus.


Išplėsti valstybinio aplinkos oro monitoringo stočių tinklą, įsteigiant papildomą oro kokybės tyrimų stotį.


Sukurti ir įgyvendinti tarpinstitucinio bendradarbiavimo mechanizmą, užtikrinantį tarpinstitucinį prevencinės veiklos nusikaltimų elektroninėje erdvėje srityje planavimą, koordinavimą ir poveikio matavimą.

Vidaus reikalų ministerija 2024 m. įgyvendino bandomąjį tarpinstitucinio bendradarbiavimo modelio nusikaltimų ir kitų teisės pažeidimų prevencijai organizuoti projektą Kalvarijos ir Kelmės rajono savivaldybėse. Atsižvelgiant į projekto rezultatus parengtos rekomendacijos savivaldybėms, įvertintas  modelio efektyvumas. Ataskaita su išvadomis ir siūlymais 2024-11-22 pateikta Vyriausybės kanceliarijai. Laukiama vertinimo iš Vyriausybės kanceliarijos ir tolimesnių priimtų sprendimų.


Atlikti valstybinius indikatorinius metinius aplinkos oro kokybės tyrimus visoje Lietuvos teritorijoje, siekiant identifikuoti aplinkos oro būklės pokyčius / rizikas ir nuolatinio aplinkos oro būklės stebėjimo papildomose Lietuvos teritorijose poreikį. Pagal tyrimų rezultatus ir įvertinus kitus situacijos / aplinkos pokyčius, atlikti valstybinio aplinkos oro monitoringo tinklo peržiūrą, identifikuoti aplinkos oro monitoringo sistemos plėtros / pokyčių poreikius.


Taikyti nustatytas procedūras / kriterijus rengiant kiekvienų metų Oficialiosios statistikos programos I dalį.

Oficialiosios statistikos 2024 m. programos I dalis (finansų ministro 2023-12-27 įsakymas Nr. 1K-416) sudaryta taikant Lietuvos oficialiosios statistikos rengimo ir sklaidos gairėse (Valstybės duomenų agentūros generalinio direktoriaus 2023-02-28 įsakymas Nr. DĮ-54) nustatytus reikalavimus dėl statistinių tyrimų teisinio pagrindimo, metodikų/aprašų, informacijos sklaidos Oficialiosios statistikos portale, suplanuotų lėšų statistiniam tyrimui atlikti pateikimo. Nustatytų procedūrų taikymas bus tęsiamas sudarant ir kitas Oficialiosios statistikos programas.


Inicijuoti aplinkos oro būklės stebėseną ir valdymą reglamentuojančių teisės aktų keitimą, aiškiai atskiriant  valstybinio ir savivaldybių aplinkos oro monitoringo tikslus ir uždavinius, nustatant monitoringo subjektų teises, pareigas ir tarpusavio sąveiką.


Įsivertinus ar valstybės nekilnojamasis turtas, kurį savivaldybė valdo patikėjimo teise, yra reikalingas valstybinėms (valstybės perduotoms savivaldybėms) funkcijoms vykdyti,  imtis veiksmų, kad funkcijoms įgyvendinti nereikalingas nekilnojamasis turtas būtų grąžintas arba teisės aktų nustatyta tvarka perduotas savivaldybės nuosavybėn.

Audito metu teikti pastebėjimai dėl Utenos rajono savivaldybės patikėjimo teise valdomų 3 garažų paskirties nekilnojamojo turto (NT) objektų (unikalūs Nr. 8297-2002-8030:0028, 8297-2002-8030:0029 ir 8299-6006-2014:0002), kurie naudojami ne toms funkcijoms, kurioms įgyvendinti buvo perduoti. Minėtas turtas naudojamas vykdant turto panaudos sutartinius įsipareigojimus pagal 2016-10-27 Valstybės turto panaudos sutartį Nr. S4-40, sudarytą su Utenos A. ir M. Miškinių viešąja biblioteka (termino pabaiga 2026-09-01) ir 2018-02-05 Valstybės turto panaudos sutartį Nr. S4-5, sudarytą su Utenos kraštotyros muziejumi (termino pabaiga 2027-11-01). Savivaldybė 2022-06-23 raštu Nr. (3.20E) S-1856 kreipėsi į VĮ Turto banką prašydama perduoti valstybei nuosavybės teise priklausantį ir savivaldybės patikėjimo teise valdomą NT, esantį Rašės g. ir Stoties g., Utenoje, savivaldybės nuosavybėn savarankiškajai funkcijai (gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra) įgyvendinti. Gautas VĮ Turto banko atsakymas, kad reikalinga pradėti turto perdavimo procedūras vadovaujantis tuo metu galiojančiais teisės aktų reikalavimais. Utenos rajono savivaldybės administracija 2025 m. II pusmetyje planuoja pradėti valstybės turto perėmimo procedūras. Perėmus turtą savivaldybės nuosavybėn, jis būtų perduotas patikėjimo teise savivaldybės biudžetinėms įstaigoms, jų nuostatuose nurodytai veiklai vykdyti. Minėtas valstybės turtas šiuo metu yra naudojamas (įveiklintas), prižiūrimas, vykdant turto panaudos sutartinius įsipareigojimus.


Lietuvos kultūros tarybai įgyvendinant projektą „Kultūros ir meno projektų ir procesų stebėsenos ir analizės modeliavimo sistemos“, finansuojamą pagal  2014–2020 m. etapo Europos Sąjungos fondų investicijų veiksmų programos Nr. 10.1. 1-ES-FA-V-912 priemonės „Nacionalinių reformų skatinimas ir viešojo  valdymo institucijų veiklos gerinimas“ finansavimo sąlygas, bus patikslintas ir papildytas stebėsenos ir analizės tvarkos aprašas.

Nuo 2022-01-01 įsigaliojo Lietuvos kultūros tarybos (LKT) 2021-12-29 nutarimu Nr. 4LKT-25(1.3E) patvirtintas Kultūros ir meno projektų vykdymo priežiūros tvarkos aprašas ir pripažintas netekusiu galios Lietuvos kultūros tarybos pirmininko 2017-12-20 įsakymu Nr. VĮ-80(1.1 E) patvirtintas Stebėsenos ir analizės tvarkos aprašas su visais vėlesniais pakeitimais ir papildymais.2024 m. modernizuota e. kultūros ir meno projektų valdymo sistema, LKT IS 2.0 įdiegti strateginių organizacijų programų bei stipendijų paraiškų moduliai, sudarantys galimybę paraiškų teikėjams matyti visą paraiškų teikimo istoriją ir dokumentus vienoje vietoje (https://lktis.ltkt.lt/pagalba/1-prisijungimas-prie-lkt-is).


Parengti ir generalinio direktoriaus įsakymu patvirtinti eksperimentiniu būdu atliekamų statistinių tyrimų atlikimo tvarką.

Valstybės duomenų agentūros generalinio direktoriaus 2023-06-30 įsakymu Nr. DĮ-164 patvirtintas Eksperimentinės statistikos rengimo tvarkos aprašas, kuriame aprašomi pagrindiniai eksperimentinės statistikos rengimo aspektai (tikslai, procesas, dalyviai, taikomi metodai), pateikiama apibendrinta eksperimentinės statistikos rengimo integruojant didžiuosius duomenis architektūra.


Parengti Lėšų kraujo donorų kompensacijoms ir neatlygintinai kraujo donorystei propaguoti skyrimo ir atskaitomybės tvarkos aprašo (Valstybinės ligonių kasos prie Sveikatos apsaugos ministerijos direktoriaus 2018-12-27 d. įsakymas Nr. 1K-332 „Dėl Lėšų kraujo donorų kompensacijoms ir neatlygintinai kraujo donorystei propaguoti skyrimo ir atskaitomybės tvarkos aprašo patvirtinimo“) pakeitimą, papildant aprašą kontrolės procedūromis, numatančiomis išlaidų priskyrimo teisingam jų ekonominės klasifikacijos straipsniui vertinimą.


Sudaryti ir generalinio direktoriaus įsakymu patvirtinti eksperimentiniu būdu atliekamų statistinių tyrimų preliminarų sąrašą.

Valstybės duomenų agentūros generalinio direktoriaus 2023-12-22 įsakymu Nr. DĮ-309 patvirtintas eksperimentiniu būdu atliekamų statistinių tyrimų sąrašas.


Modernizuoti informacijos apie aplinką valdymo informacinę sistemą, sukuriant įrankius visų lygių aplinkos oro monitoringo duomenų patogiam pateikimui, kaupimui, apdorojimui / analizei ir efektyviam/patogiam naudojimui.


Kasmet vertinti Oficialiosios statistikos programos I dalyje nurodytų statistinių tyrimų lėšų panaudojimą, informaciją pateikti Oficialiosios statistikos programos I dalies nuostatų vykdymo ataskaitoje.

Informacija apie faktinį statistinių tyrimų lėšų panaudojimą pateikta Oficialiosios statistikos 2024 m. programos I dalies nuostatų vykdymo ataskaitoje, kuri patvirtinta  2025 m. gegužės 29 d. finansų ministro įsakymu Nr. 1K-133(https://e-seimas.lrs.lt/portal/legalAct/lt/TAD/b579a4703cc411f0a19dcea0bcc863ad?positionInSearchResults=0&searchModelUUID=c90d487d-b06d-4c46-b417-0aa6f45d7b39).


Patvirtintos atnaujintos Ilgalaikio darbo išmokų skyrimo ir mokėjimo darbo procedūros bei Ilgalaikio darbo išmokų skyrimo ir mokėjimo vidaus kontrolės procedūros jose numatant periodišką pagal Išmokų taikomojoje sistemoje suformuotos ataskaitos duomenis analizės  dėl priimtų sprendimų skirti išmoką ir jų išmokėjimo bei ūkinių operacijų registravimo atlikimą.

Valdybos direktoriaus pavaduotojo 2023-06-29 įsakymu Nr. V-265 buvo patvirtintos atnaujintos Ilgalaikio darbo išmokų skyrimo ir mokėjimo darbo procedūros ir Ilgalaikio darbo išmokų skyrimo ir mokėjimo vidaus kontrolės procedūros. Ilgalaikio darbo išmokų skyrimo ir mokėjimo darbo procedūrų 38 p. numatyta, kad ataskaitinio laikotarpio pabaigoje VSDF valdybos Fondo finansų ir apskaitos skyriaus specialistas suformuoja neįtrauktų į kontrolinį žiniaraštį išmokų gavėjų sąrašą (neįvykdyti išmokų įsipareigojimai) ir jos pagrindu registruoja finansinius įrašus FVS. Su šio sąrašo formavimu susijusios vidaus kontrolės procedūros yra numatytos Ilgalaikio darbo išmokų skyrimo ir mokėjimo vidaus kontrolės procedūrų 2.1 ir 2.2 p.Įdiegti programiniai pakeitimai, kurie leidžia automatiniu būdu identifikuoti paskirtas, bet neišmokėtas nepensines išmokas. 2024-01-17 raštu Nr. (1.78E)I-481 gautas VSDF valdybos patvirtinimas, kad 2023-09-13 pateiktas programinės įrangos užsakymas KTM-232293, kuris turėjo sudaryti galimybę sąnaudų įrašus į FVS perduoti pagal sprendimų skirti ilgalaikio darbo išmokas priėmimo ir užregistravimo datą, 2023-12-19 buvo įvykdytas ir veikia be trūkumų. Pateikti pavyzdžiai įrodo, kad priimti sprendimai pagal Dokumentų valdymo sistemos duomenis yra užregistruoti apskaitoje tą laikotarpį, kai buvo prisiimti įsipareigojimai mokėti ilgalaikio darbo išmokas.


Parengti teisės aktų, reglamentuojančių aplinkos monitoringo vykdymą, pakeitimą, įpareigojant aplinkos monitoringą vykdančius subjektus teikti duomenis į informacinę sistemą.


Sudaryti ir pateikti Nacionaliniam bendrųjų funkcijų  centrui Muitinės muziejinių vertybių sąrašą.

Muitinės departamentas 2022-10-06 sudarė ir Nacionaliniam bendrųjų funkcijų centrui pateikė Muitinės muziejuje saugomų vertybių, įvertintų tikrąją verte, sąrašą.


Parengti ir patvirtinti  Muitinės departamento muziejuje saugomų vertybių vertinimo tikrąja verte metodiką.

Siekiant paspartinti Muitinės muziejaus kilnojamųjų kultūros vertybių tikrosios vertės nustatymo procesą, Muitinės departamento generalinio direktoriaus 2022-08-01 įsakymu Nr. 1BE-573 patvirtina Lietuvos Respublikos muitinės muziejuje saugomų kilnojamųjų kultūros vertybių vertinimo tikrąja verte metodika.


Pagal atlikto vidaus audito išvadas parengti ir įgyvendinti priemonių planą vidaus kontrolei sustiprinti išmokų skyrimo, skaičiavimo ir apmokėjimo apimtyje.

Užimtumo tarnybos direktoriaus 2022-12-29 įsakymu Nr. V 396 „Dėl 2023 m. I pusmetį organizuojamų vidinių mokymų Užimtumo tarnybos specialistams sąrašo patvirtinimo“ patvirtintas 2023 m. I pusmetį Užimtumo tarnybos specialistams organizuojamų vidinių mokymų planas, kuriame klientų aptarnavimo departamentų užimtumo rėmimo specialistams numatyti Remiamo įdarbinimo priemonių organizavimo mokymai. 2023 Gavus subsidijų darbo užmokesčiui mokėjimų patikrinimo ataskaitą (2023-03-09 Nr. BT-749 „Subsidijų darbo užmokesčiui, finansuojamų iš valstybės biudžeto, mokėjimų patikrinimo rezultatų ataskaita“), pateiktos išvados ir rekomendacijos, kurios buvo analizuotos ir aptartos su Užimtumo tarnybos specialistais, akcentuota periodinės stebėsenos svarba. Taip pat organizuoti papildomi mokymai dėl Įdarbinimo subsidijuojant priemonės procesinio įgyvendinimo bei išmokų skaičiavimo. Vidaus kontrolės išmokų skyrimo ir mokėjimo sritims stiprinti atlikti informacinės sistemos eDBirža funkcionalumų patobulinimai, padedantys atlikti išmokų mokėjimo laikotarpių pasikeitimų stebėseną dėl asmens darbingumo arba neįgalumo lygio pokyčių.


Parengta programinė įranga ilgalaikio darbo išmokų bei sankcijų taikymo išmokų perskaičiavimui ir atvejų identifikavimui.

2022 m. rugpjūčio mėn. VSDF valdyba baigė įdiegti programinės įrangos pakeitimus, leidžiančius automatiniu būdu identifikuoti atvejus, kai pasikeičia Apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenys, turintys įtakos skirtų (išmokėtų) ilgalaikio darbo ir sankcijų taikymo išmokų dydžiui ir užtikrinantys teisingą bei laiku atliekamą jų perskaičiavimą. Gauti įrodymai, kad programinė įranga identifikuoja nurodytus atvejus. Atsižvelgę į išdėstytas aplinkybes, priemonę laikome įgyvendinta.


Patvirtintos atnaujintos Ilgalaikio darbo išmokų skyrimo ir mokėjimo darbo procedūros bei Ilgalaikio darbo išmokų skyrimo ir mokėjimo vidaus kontrolės procedūros, jose numatant išmokų perskaičiavimą pasikeitus Apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenims, taip pat užtikrinant priimamų sprendimų teisingumo ir savalaikiškumo bei išmokų skyrimo ir mokėjimo einamąją bei paskesnę kontrolę.

2022-06-30 Valstybinio socialinio draudimo fondo valdybos direktoriaus pavaduotojo įsakymu Nr. V-254 patvirtintos naujos Ilgalaikio darbo išmokų skyrimo ir mokėjimo darbo procedūros ir Ilgalaikio darbo išmokų skyrimo  ir mokėjimo vidaus kontrolės procedūros. Ilgalaikio darbo išmokų skyrimo ir mokėjimo darbo procedūrų 43. ir 44 p. nustatyta, kad ne rečiau kaip 1 kartą per savaitę formuojamas ilgalaikio darbo išmokų gavėjų, kuriems buvo pakeisti Apdraustųjų valstybiniu socialiniu draudimu ir valstybinio socialinio draudimo išmokų gavėjų registro (toliau - Registras) duomenys, pagal kuriuos buvo paskirta ilgalaikio darbo išmoka, sąrašas. Į sąrašą įtraukiami atvejai, kai po šios išmokos paskyrimo pakeičiami Registro duomenys apie atleidimo iš darbo pagrindą, datą bei laikotarpį, iš kurio buvo apskaičiuotas išmokos dydis, asmens draudžiamosios pajamos, lemiančios išmokos dydį. Sprendimas dėl ilgalaikio darbo išmokos perskaičiavimo turi būti priimtas per 10 darbo dienų nuo duomenų gavimo dienos. Ilgalaikio darbo išmokų skyrimo ir mokėjimo vidaus kontrolės procedūrų 1.2 ir 2.2 p. nustatytos ilgalaikio darbo išmokų skyrimo ir apskaičiavimo, savalaikio sprendimų priėmimo bei šių išmokų mokėjimo vidaus kontrolės užduotys, pagal kurias atsakingi darbuotojai kas savaitę tikrina, ar specialistai laiku ir teisingai vykdo reikiamus veiksmus (tikslina duomenis, rašo paklausimus, įvertina papildomus duomenis, dokumentus ir pan.), ar per ataskaitinį ketvirtį išmokėtos visos paskirtos ilgalaikio darbo išmokos, ar, pasikeitus duomenims bei aplinkybėms, kitą ataskaitinį laikotarpį buvo išmokėtos anksčiau neišmokėtos išmokos. Šie duomenys teikiami teritoriniam skyriui, kuris administruoja ilgalaikio darbo išmokas ir tvarko jų apskaitą.Kadangi nustatytos periodinės išmokų perskaičiavimo procedūros pasikeitus Registro duomenims, taip pat procedūros, užtikrinančios priimamų sprendimų teisingumo ir savalaikiškumo bei išmokų skyrimo ir mokėjimo kontrolę, priemonę laikome įgyvendinta.


Parengti Vyriausybės 2010-05-04 nutarimo Nr. 511 „Dėl institucijų atliekamų priežiūros funkcijų optimizavimo“ pakeitimo projektą, jame numatyti platesnes Ekonomikos ir inovacijų ministerijos ir priežiūros institucijų bendradarbiavimo formas ir gerosios praktikos sklaidos priemones.

Nėra parengtas Vyriausybės 2010-05-04 nutarimo Nr. 511 „Dėl institucijų atliekamų priežiūros funkcijų optimizavimo“ pakeitimo projektas.


Teisės aktų, reglamentuojančių muziejinių vertybių finansinę apskaitą, vertinimą tikrąja verte ir inventorizaciją, analizė ir jų papildymas reikiamomis nuostatomis arba naujų teisės aktų parengimas.


Peržiūrėti Lietuvos kultūros tyrimų instituto vidaus kontrolės sistemą, 2024 m. sausio 25 d. direktoriaus įsakymu Nr. V-5 patvirtintas vidaus kontrolės taisykles bei susijusius teises aktus, nustatyti jų spragas, sąlygojusias finansinės apskaitos organizavimo ir tvarkymo trūkumus, nepakankamai efektyvaus taisyklių įgyvendinimo priežastis, parengti ir patvirtinti atnaujintas Lietuvos kultūros tyrimų instituto vidaus kontrolės bei finansų kontrolės taisykles.


Finansų ministerijos 2023–2025 m. strateginiame veiklos plane nustatyti kokybinius vertinimo kriterijus (kriterijų) centro vykdomų funkcijų kokybiniam pokyčiui matuoti.

Finansų ministerijos 2023–2025 m. strateginiame veiklos plane nustatytas kokybinis vertinimo kriterijus Nacionalinio bendrųjų funkcijų centro vykdomų funkcijų kokybiniam pokyčiui matuoti – „klientų pasitenkinimo centralizuotai atliekamomis bendrosiomis funkcijomis lygis (procentai)“.


Parinkti ir pritaikyti optimaliausią būdą, kuris užtikrintų savalaikę išmokų bankrutuojančių, bankrutavusių ar likviduotų dėl bankroto įmonių darbuotojams sąnaudų apskaitą kaupimo principu.

2021 ir 2022 m. neužregistruotos sąnaudos ir sukauptos mokėtinos sumos buvo įtrauktos į apskaitą , o 2023 m. liepą – įdiegta programinė įranga, kuri, pagal VSDF valdybos pateiktą informaciją , automatiniu būdu identifikuoja paskirtas, bet neišmokėtas, nepensines išmokas ir užtikrina visų sąnaudų bei įsipareigojimų užregistravimą apskaitoje tinkamu laikotarpiu.


Atsižvelgiant į Valstybės kontrolės nustatytas ir pateiktas aplinkybes, numatyta 2022 metais atlikti Valstybinio studijų fondo veiklos ir finansinį auditą (CVAT 2022 metų veiklos planas (nauja redakcija) patvirtintas švietimo, mokslo ir sporto ministro 2022-07-22 įsakymu Nr. V-1176).

Ministerija atliko Valstybinio studijų fondo vidaus auditą, tačiau jo metu finansinės apskaitos organizavimo ir tvarkymo įgyvendinimo fonde nevertino. Taigi rekomendacijos tikslas nepasiektas, todėl priemonę laikome neįgyvendinta. Atsižvelgdamas į Valstybės kontrolės 2022 m. valstybės konsoliduotųjų finansinių ir biudžeto vykdymo ataskaitų rinkinių finansinio audito rezultatą – 2022 m. Valstybinio studijų fondo finansinių ataskaitų rinkinio duomenys yra nepatikimi – švietimo, mokslo ir sporto ministras įpareigojo fondo direktorių pašalinti nustatytus trūkumus iki 2023-12-31, t.y. ėmėsi kitos priemonės rekomendacijai įgyvendinti.


Atsižvelgiant į gautą rekomendaciją, išsinagrinėsime teisinį reglamentavimą, bei įvertinsime poreikį keisti formą “Pažyma dėl finansavimo sumų“, leisiančią informaciją apie Valstybinio studijų fondo bei kitų viešojo sektoriaus subjektų sukauptas grąžintinas finansavimo sumas  pateikti atskirai išskiriant trumpalaikes ir ilgalaikes subjektų grąžintinas sumas.

Valstybės iždas, išnagrinėjęs teisinį reglamentavimą, lėšas, skirtas studijų kainai apmokėti, pagal jų turinį prilygino baudoms už sutartinių įsipareigojimų nevykdymą, kurios apskaitomos vadovaujantis 10-ojo VSAFAS „Kitos pajamos“ 33 punktu. Vadovaujantis finansų ministro 2011-02-18 įsakymu Nr. 1K-063 „Dėl Informacijos, reikalingos Lietuvos Respublikos valstybės iždo finansinėms ataskaitoms sudaryti, pateikimo taisyklių patvirtinimo“, Valstybinis studijų fondas valstybės iždui turi teikti informaciją (užpildytą formą A5) apie apskaičiuotas ir į valstybės biudžetą pervestinas baudų sumas, kurias iždas užsiregistruos savo apskaitoje. Valstybės iždas raštu informavo Valstybinį studijų fondą apie lėšų, skirtų studijų kainai apmokėti, apskaitą ir duomenų apie jas pateikimą.


Patikslintas ir susisiekimo ministro įsakymu patvirtintas raštas dėl valstybės siekiamų tikslų ir keliamų lūkesčių valstybės įmonei Klaipėdos valstybinio jūrų uosto direkcijai, iškeliant nefinansinius lūkesčius dėl efektyvaus turto valdymo ir uosto krantinių tinkamos būklės užtikrinimo bei investicijų grąžos tikslų įgyvendinimo.

Susisiekimo ministras 2022-09-20 įsakymu Nr.3-443 pritarė raštui, kuriame valstybės įmonei Klaipėdos valstybinio jūrų uosto direkcijai iškelti lūkesčiai dėl uosto infrastruktūros modernizavimo ir plėtros, efektyvaus uosto teritorijos naudojimo, siekiant efektyvaus turto valdymo, uosto krantinių tinkamos būklės užtikrinimo ir investicijų grąžos


Pagal 2023–2026 m. Uosto direkcijos strateginį veiklos planą (ir tolimesnio laikotarpio aktualius strateginius planus) rekonstruota 780 m nepatenkinamos būklės krantinių.


Pagal 2023–2026 m. Uosto direkcijos strateginį veiklos planą (ir tolimesnio laikotarpio aktualius strateginius  planus) rekonstruota 997 m nepatenkinamos būklės krantinių.


Pagal aktualius planavimo dokumentus rekonstruota 1833 m nepatenkinamos būklės krantinių.


Kreiptis į Susisiekimo ministeriją, kad ši inicijuotų Vyriausybės nutarimo pakeitimą dėl 19,7 ha žemės plotų išbraukimo iš uosto rezervinių teritorijų sąrašo ir šių teritorijų naujų ribų nustatymo.

VĮ Klaipėdos valstybinio jūrų uosto direkcija 2022-11-03 raštu Nr. UD-9.1.4E-1947 kreipėsi į LR susisiekimo ministeriją ir pateikė reikalingus dokumentus dėl LRV nutarimo keitimo.


Parengtas ir patvirtintas 2023–2026 m. laikotarpio Uosto direkcijos strateginis veiklos planas, kuriame numatytos lėšos nepatenkinamos būklės krantinėms remontuoti /rekonstruoti, atsižvelgiant į tai, kad kartu būtų tenkinamas investicijų grąžos lūkestis.

AB Klaipėdos valstybinio jūrų uosto direkcijos Stebėtojų tarybos posėdžio, vykusio 2023-01-11 protokoliniu sprendimu nutarta patvirtinti 2023-2026 m. akcinės bendrovės Klaipėdos valstybinio jūrų uosto direkcijos strateginį veiklos planą.


Paruošti Žemės gelmių informacijos centre saugomų kilnojamųjų kultūros vertybių (geologijos eksponatų) įvertinimo tikrąja verte metodiką.

Lietuvos geologijos tarnyba, direktoriaus 2023-05-02 įsakymu Nr. 1-202 „Dėl Lietuvos geologijos tarnybos direktoriaus 2022 m. gruodžio 28 d. įsakymo Nr. 1-632 „Dėl Žemės gelmių informacijos centre saugomų kilnojamųjų kultūros vertybių (geologijos eksponatų) vertinimo metodinių rekomendacijų patvirtinimo“ pakeitimo“, patikslino Žemės gelmių informacijos centre saugomų kilnojamųjų kultūros vertybių (geologijos eksponatų) vertinimo metodines rekomendacijas.


Parengti ir Uosto direkcijos generalinio direktoriaus įsakymu patvirtinti kriterijai ir aplinkybės, kuriems esant Nekilnojamo turto registre būtų įregistruojami duomenys apie uosto žemės sklypų ir akvatorijos plotų pasikeitimus.

AB  Klaipėdos valstybinio jūrų uosto direkcija informavo, kad siekiant efektyviai valdyti  patikėjimo teise valdomą nekilnojamąjį turtą yra parengtas Uosto žemės sklypų ir statinių uoste kadastro duomenų valdymo įgyvendinimo veiksmų planas. Įgyvendinant vieną iš plano priemonių Susisiekimo ministro įsakymu  pakeistos Klaipėdos valstybinio jūrų uosto naudojimo taisyklės, kurių 11.8 p. numatyta, kad atlikus nuomojamoje uosto teritorijoje esančio nekilnojamojo daikto kadastrinius matavimus, ne vėliau kaip per 5 darbo dienas nuo šio daikto kadastro duomenų įregistravimo Nekilnojamojo turto registre, Uosto direkcijai turi būti pateiktos raštu ir elektroniniu būdu nekilnojamojo daikto kadastro duomenų bylos kopija.


Uždaryti 2023 ir 2024 m. didžiąją knygą, pašalinti minėtais metais padarytas finansines apskaitos klaidas ir netikslumus.


LR susisiekimo ministro įsakymu patvirtinti kriterijai, apibrėžiantys uosto funkcinę paskirtį atitinkančią veiklą.

Lietuvos Respublikos susisiekimo ministro 2023 m. lapkričio 23 d. įsakymu Nr. 3-473 „Dėl Lietuvos Respublikos susisiekimo ministro 2014 m. vasario 17 d. įsakymo Nr. 3-70-(E) „Dėl Klaipėdos valstybinio jūrų uosto naudojimo taisyklių patvirtinimo“ pakeitimo” buvo įtvirtinta ir apibrėžta uosto funkcinės paskirties veikla: „31. Uosto funkcinę paskirtį atitinkanti veikla – komercinė ir ūkinė veikla, kuri atitinka bent vieną iš sąlygų: 31.1. nuomojamame uosto žemės sklype (sklypo dalyje) vykdoma veikla numatyta bendrajame plane; 31.2. vykdoma veikla, veiklos kryptis ir tikslai yra numatyti akcinės bendrovės Klaipėdos valstybinio jūrų uosto direkcijos (toliau – Uosto direkcija) aktualiuose planavimo dokumentuose (strateginiame veiklos plane ir kt.); 31.3. vykdoma veikla, kuri dėl savo specifikos gali būti vykdoma tik uosto teritorijoje.“


Parengtos ir Uosto direkcijos generalinio direktoriaus įsakymu patvirtintos uosto žemės naudojimo kontrolės procedūros, numatant patikrinimų periodiškumą, patikrinimų tvarką, atsakingus asmenis ir kt.

Parengtos ir 2022 11 03 VĮ Klaipėdos valstybinio jūrų uosto direkcijos generalinio direktoriaus įsakymu Nr. V-203 patvirtintos kontrolės procedūros, kontrolės objektų ir atsakingų įmonės darbuotojų sąrašas, ataskaitos apie atliktą kontrolę, forma.


Atlikti vykdomų buhalterinės apskaitos ir personalo administravimo funkcijų analizę, išsigryninti atliekamas funkcijas, siekiant nustatyti konkrečius procesų valdymo principus, sudaryti pagrindinių procesų medį ir procesinio valdymo įgyvendinimo planą.

Nacionalinio bendrųjų funkcijų centro direktoriaus 2023-03-16 įsakymu Nr. V-95 „Dėl darbo grupės Nacionalinio bendrųjų funkcijų centro 2023 metų veiklos plane numatytai priemonei „Įdiegti procesinio valdymo modelį“ įgyvendinti sudarymo“, sudaryta darbo grupė, bendradarbiaudama su išorės ekspertais atliko vykdomų buhalterinės apskaitos ir personalo administravimo funkcijų analizę, nustatė ir išgrynino procesų valdymo principus, taisykles, parengė pagrindinių procesų medį ir procesinio valdymo įgyvendinimo planą.


Sukurti ir įdiegti Nacionalinio bendrųjų funkcijų centro darbuotojų mokymų poreikio, dalyvių apskaitos, vertinimo ir valdymo sistemą.

Nacionalinis bendrųjų funkcijų (NBFC) centras informavo, kad 2022-09-08 NBFC direktoriaus įsakymu Nr. V-320 „Dėl mokymų akademijos veiklos organizavimo tvarkos aprašo patvirtinimo" įsteigta Mokymų akademija, kurios tikslas - sukurti ir plėtoti mokymų sistemą, kuri suteiktų darbuotojams galimybę įgyti reikalingų žinių ir įgūdžių, leidžiančių jiems efektyviai vykdyti pavestas funkcijas ir stiprinti savo kompetencijas. Bendrųjų kompetencijų, profesiniai ir įvadiniai mokymai yra patalpinami Mokymų akademijos informacinėje sistemoje, kurioje matomas dalyvių skaičius, trukmė mokymuose, testų išlaikymo rezultatai (galimos ataskaitos skirtingais pjūviais). Mokymus galima peržiūrėti darbuotojui patogiu laiku ir būdu - kompiuteryje ar telefone.  2022-12-27 NBFC direktoriaus įsakymu Nr. V-538 „Dėl Nacionalinio bendrųjų funkcijų centro darbuotojų žinių vertinimo metodikos aprašo patvirtinimo" patvirtintas NBFC darbuotojų žinių vertinimo metodikos aprašas, kuris nustato NBFC darbuotojų žinių, įgytų vidinių mokymų metu, vertinimo metodus ir vertinimo proceso organizavimo bendruosius principus.


Inicijuoti teisės aktų pakeitimus, skirtus stiprinti paramą šeimynoms.

2022-11-11 priimta nauja Šeimynų įstatymo redakcija ir 2022-12-28 socialinės apsaugos ir darbo ministro įsakymu Nr. A1-893 patvirtinti naujos redakcijos Šeimynų nuostatai. Numatyta stiprinti paramą šeimynoms: numatyta nuo 2023-01-01 ir 2023-07-01 padidinti šeimynos dalyvio išlaikymo pajamų dydį, sudaryta galimybė šeimynai, kurioje globojami (prižiūrimi) daugiau kaip 6 vaikai, turėti ne 2, bet 3 dalyvius; numatyta galimybė tapti dalyviu ne tik šeimynos steigėjo sutuoktiniui ar pilnamečiui vaikui, bet ir kuriam kitam kartu su juo gyvenančiam vyresniam nei 21 m. asmeniui, atitinkančiam vaiko globėjui (rūpintojui) keliamus reikalavimus) ir kt.


Kasmet atlikti visų Nacionalinio bendrųjų funkcijų centro darbuotojų apklausą dėl profesinių mokymų poreikio analizės ne vėliau kaip iki einamųjų metų gruodžio 15 dienos, rengiant kitų metų mokymų planą.

Nacionalinis bendrųjų funkcijų (NBFC) centras informavo, kad 2022 m. pabaigoje atlikta visų darbuotojų apklausa dėl bendrųjų  ir profesinių kompetencijų mokymų poreikio 2023 metams, kuri patalpinta Mokymų akademijos informacinėje sistemoje. Ši informacija pateikta Žmogiškųjų išteklių valdymo grupei, kuri rengia 2023 metų bendrųjų  ir profesinių kompetencijų mokymų planą, atsižvelgiant į darbuotojų  pateiktus poreikius bei vertinant  skiriamus  2023 metų asignavimus. Visų darbuotojų apklausa dėl bendrųjų  ir profesinių kompetencijų mokymų poreikio bus vykdoma kiekvienais metais.


Parengti profesinių mokymų modulius buhalterinės apskaitos ir personalo administravimo darbuotojų kompetencijų tobulinimui.

Vadovaujantis Nacionalinio bendrųjų funkcijų centro direktorius 2022-09-08 įsakymu Nr. V-320 patvirtino Nacionalinio bendrųjų funkcijų centro mokymų akademijos veiklos organizavimo tvarkos aprašo 12 p., kiekvienais  metais parengiamas ir centro direktoriaus tvirtinamas bendras centro darbuotojų mokymų planas. Centro direktorius 2023-04-06 įsakymu Nr. V-113 patvirtino bendrą mokymų planą, kuriame patvirtinti visi 2023 m. centro darbuotojų mokymai, įskaitant ir profesinių mokymų modulius buhalterinės apskaitos ir personalo administravimo darbuotojų kompetencijų tobulinimui. Taip pat centro direktoriaus 2023-03-07 įsakymu Nr. V-87 „Dėl Buhalterinės apskaitos departamento darbuotojų 2023 m. vidinių mokymų plano patvirtinimo“ patvirtintos buhalterinės apskaitos darbuotojų įvadinių ir profesinių kompetencijų mokymų programos (moduliai).


Lietuvos Respublikos Vyriausybė sukurs tarpinstitucinę komisiją, kuri spręs tautinių mažumų klausimus, tarp kurių galėtų būti ir susiję su tautinių mažumų kultūros centrų finansavimu.

Kultūros centrų įstatymo 9 straipsnis (2022-12-20 Nr. XIV-1718) numato Lietuvos nacionalinio kultūros centro, savivaldybių ir kitų kultūros centrų finansavimą, tačiau viešosios įstaigos, kurių savininko ar dalininko teises įgyvendina Tautinių mažumų departamentas, neatitinka Kultūros centrų įstatyme numatyto kultūros centrų apibrėžimo. Seimas 2024-11-07 priėmė Lietuvos Respublikos tautinių mažumų įstatymą Nr. XIV-3079, kuris įsigalios 2025-01-01. Įstatymo 14 straipsnis numato, kad valstybė finansuoja veiklų (programų), kuriomis įgyvendinama valstybės politika tautinių mažumų srityje, vykdymą Biudžeto sandaros įstatymo nustatyta tvarka. Tokiu būdu įtvirtintas teisinis pagrindas skirti asignavimus viešųjų įstaigų, kurių savininko ar dalininko teises įgyvendina Tautinių mažumų departamentas, veiklas.


Pateikti Vyriausybei darbo grupės veiklos rezultatus ir parengti teisės aktų projektus.

2024 m. sausio mėn. Energetikos ministerija informavo, kad 2023-05-10 VĮ Ignalinos atominė elektrinė, kaip giluminio atliekyno įrengimo projekto vykdytoja, ir Švedijos kompanija SKB International pasirašė sutartį dėl giluminio atliekyno įrengimo projekto veiksmų plano ir grafiko parengimo ir kainos (kainos dedamųjų, vertinimo pagrindo, reikšmingų prielaidų) nustatymo paslaugos atlikimo iki 2024 metų balandžio mėnesio. 2023 m. liepos mėn. Energetikos ministerija kartu su VĮ Ignalinos atomine elektrine parengė paslaugos (pasiūlymams dėl papildomų Rezervinio (stabilizavimo) fondo pajamų šaltinių ir optimizuoto giluminio atliekyno įrengimo projekto finansavimo modelio bei jo peržiūros nustatyti) pirkimo techninę specifikaciją, kvalifikacinius reikalavimus teikėjams ir pasiūlymų vertinimo kriterijus, ir inicijavo darbo grupės posėdį šiems dokumentų projektams aptarti. Pokalbių su Finansų ministerijos atstovais metu buvo nuspręsta prieš posėdį organizuoti energetikos ir finansų viceministrų susitikimą. Rugsėjo mėn. vykusio susitikimo metu buvo sutarta, kad Finansų ministerija kelių mėnesių bėgyje padarys analizę apie galimybes padidinti Rezervinio (stabilizavimo) fondo įplaukas (nustatyti didesnes įplaukas iš jau nustatytų fondą papildymo šaltinių ir (ar) nukreipti dalį surinktų valstybės biudžeto įplaukų į fondą ir kt.) ir pateiks šią informaciją Energetikos ministerijai. Tuomet bus sprendžiama, ar reikalingas ir kokios apimties anksčiau nurodytų paslaugų pirkimas.Energetikos ministerija 2024 m. liepos mėn. informavo, kad reikšmingo pokyčio vykdant priemonę nėra.


Parengti Lietuvos Respublikos Vyriausybės 2019 m. birželio 19 d. nutarimo Nr. 618 „Dėl Bazinių paslaugų šeimai paketo patvirtinimo“ pakeitimo projektą ir įtraukti paslaugas globėjams (rūpintojams), įtėviams ir jų šeimose globojamiems (rūpinamiems) ar įvaikintiems vaikams.

Lietuvos Respublikos Vyriausybės 2023 -02-22 nutarimu Nr. 105 ,,Dėl Lietuvos Respublikos Vyriausybės 2019 m. birželio 19 d. nutarimo Nr. 618 ,,Dėl bazinio paslaugų šeimai paketo patvirtinimo“ pakeitimo“ patvirtintas Bazinių paslaugų šeimai paketas, į kurio sudėtį ir  įtraukta paslauga „Globos centro teikiama ir (ar) organizuojama pagalba“. Nustatytos  paslaugos globėjams (rūpintojams), įtėviams ir jų šeimose globojamiems (rūpinamiems) ar įvaikintiems vaikams.


Verifikuoti kokybės sistemos darbo instrukcijos ST-1-1-D1 „Metų veiklos ir valstybinės kontrolės planų rengimas VMVT teritoriniuose departamentuose“ 2.2 p. reikalavimo įgyvendinimą ir užtikrinti, kad į valstybinės kontrolės planų rengimo darbo grupes nebūtų įtraukiami inspektoriai, vykdantys ūkio subjektų veiklos patikrinimus.

Valstybinė maisto ir veterinarijos tarnyba informavo, kad verifikuotas kokybės sistemos darbo instrukcijos ST-1-1-D1 „Metų veiklos ir valstybinės kontrolės planų rengimas VMVT teritoriniuose departamentuose“, patvirtintos Valstybinės maisto ir veterinarijos tarnybos direktoriaus 2019 m. gruodžio 31 d. įsakymu Nr. B1-926 „Dėl kokybės sistemos programos ST-1-1 „Planavimo organizavimas“ ir kokybės sistemos darbo instrukcijos ST-1-1-D1 „Metų veiklos ir valstybinės kontrolės planų rengimas Valstybinės maisto ir veterinarijos tarnybos teritoriniuose departamentuose“ patvirtinimo“ (toliau – kokybės sistemos darbo instrukcija ST-1-1-D1), 2.2 papunkčio reikalavimo įgyvendinimas. Įvertinti VMVT teritorinių departamentų direktorių įsakymai dėl darbo grupių sudarymo valstybinės kontrolės planams parengti (2023-03-30 valstybinės maisto ir veterinarinės kontrolės verifikavimo ataskaita Nr. VERA-2). VMVT teritoriniams departamentams parengtas 2023-04-11 raštas Nr. B6-(1.11.E)-991 „Dėl darbo grupių valstybinės kontrolės planams parengti sudarymo“, kuriuo nurodyta iki 2023-04-15 pakeisti 2023 m. darbo grupių, sudarytų valstybinės kontrolės planams parengti, sudėtį ir užtikrinti skaidrų ir nešališką valstybinės kontrolės planavimą. Nurodyti VMVT teritoriniai departamentai įgyvendino VMVT nurodymus, pakeisdami 2023 m. darbo grupių valstybinės kontrolės planams parengti sudėtį, užtikrindami, kad inspektoriai nedalyvautų valstybinės kontrolės planų rengimo grupėse ir (ar) bus imtasi prevencinių priemonių, kad jie nedarytų įtakos lemiamam sprendimui dėl prioriteto tikrintiniems ūkio subjektams teikimo ir nepriimtų sprendimo dėl ūkio subjekto įtraukimo į valstybinės kontrolės planą


Sunykusį turtą teisės aktų nustatyta tvarka nurašyti ir likviduoti,  patikslinti šio turto kadastro duomenis (išregistruoti iš Nekilnojamojo turto registro).

Kauno m. savivaldybės tarybos 2022-11-22 sprendimu Nr. T-566 neišlikęs valstybei nuosavybės teise priklausantis Kauno m. savivaldybės patikėjimo teise valdomas nekilnojamasis turtas pripažintas netinkamu (negalimu) naudoti dėl fizinio ir funkcinio (technologinio) nusidėvėjimo ir išregistruotas iš Nekilnojamojo turto registro – gamybinis pastatas (unikalus Nr. 1992-0026-7010, 261,35 kv. m), ūkiniai pastatai (unikalus Nr. 1992-0026-7021, 12,06 kv. m; unikalus Nr. 1992-0026-7032, 36,24 kv. m), administracinis pastatas (unikalus Nr. 1993-5027-3011, 460,54 kv. m), pastatas – mokykla (unikalus Nr. 1991-0004-8016, 933,06 kv. m), 24/100 ūkinio pastato dalis (unikalus Nr. 1992-5027-5035, 8,88 kv. m), 24/100 ūkinio pastato (unikalus Nr. 1992-5027-5035, 8,88 kv. m) išregistruoti nėra galimybės, kol nėra kitų pastato dalių savininkų (privačių asmenų) įgaliojimų jų vardu užpildyti deklaraciją apie statinio nugriovimą. Vadovaujantis Vyriausybės 2023-06-14 nutarimu Nr. 449 išregistruotas sandėlis (unikalus Nr. 1995-9037-2013, 124,9 kv. m). Kauno m. savivaldybės tarybos 2024-07-09 sprendimu Nr. T-  614 pavesta išregistruoti 58/100 gyvenamąjį namą (unikalus Nr. 1990-5006-5019, 89,61 kv. m), ir 71/100 ūkinį pastatą (unikalus Nr. 1992-0003-2033,22 kv. m), dėl 50/100 kiemo rūsio nurašymo (unikalus Nr. 1992-0003-2044, 7 kv. m) rengiamas Vyriausybės nutarimas. Laukiame duomenų apie faktinį turto išregistravimą.


Į naujos redakcijos finansų kontrolės taisykles įtraukti nuostatas, kad išankstiniai mokėjimai būtų registruojami sąskaitoje 2111101, kad biudžeto sąmatos pozicijos atitiktų teisingus įsigyjamų  prekių ir paslaugų ekonominės klasifikacijos straipsnius, kad įsipareigojimai darbuotojams būtų registruojami didžiojoje knygoje, kad būtų teisingai užregistruotos atostogų rezervo išmokų sąnaudos ir finansavimo pajamos, sukauptų išeitinių išmokų atidėjinių sąnaudos, kad biudžeto sąmatoje būtų išskirta eilutė „Darbdavių socialinė parama“.


Parengti ir patvirtinti bendrą visų vykdomų prevencijos priemonių veiksmingumo vertinimo tvarką, numatyti veiksmingumo vertinimo procesą (įskaitant kaip bus vertinama verslo naujokams suteikiamų konsultacijų ir kitos metodinės pagalbos kokybė), nustatyti kriterijus poveikiui pamatuoti.

Valstybinės  maisto ir veterinarijos tarnybos 2024 m. birželio 21 d. įsakymu Nr. B1-693 patvirtintas Valstybinės maisto ir veterinarijos tarnybos prevencinių priemonių, orientuotų į ūkio subjektus ir vartotojus, planavimo, vykdymo ir veiksmingumo vertinimo aprašas, kuriame  aprašyta prevencinių priemonių planavimo, įgyvendinimo, veiksmingumo vertinimo tvarka (įskaitant į verslo naujokus orientuotas prevencinės priemones ir jų veiksmingumo vertinimas).


Atlikti Globėjų (rūpintojų), budinčių globotojų, įtėvių ir bendruomeninių vaikų globos namų darbuotojų mokymo ir konsultavimo programos (toliau – GIMK) vykdymo vertinimą, identifikuoti stipriąsias puses ir esamus iššūkius.

Ministerija informavo, kad 2023-04-27 MB Valdymo inovacijų agentūros „Innovate“ buvo  parengta GLOBĖJŲ (RŪPINTOJŲ), BUDINČIŲ GLOBOTOJŲ, ĮTĖVIŲ IR BENDRUOMENINIŲ VAIKŲ GLOBOS NAMŲ DARBUOTOJŲ MOKYMO IR KONSULTAVIMO PROGRAMOS (GIMK) EFEKTYVUMO TYRIMO ATASKAITA pagal  Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos užsakymą, kurio tikslas  ištirti ir įvertinti GIMK programą, jos išsamumą, efektyvumą, pakankamumą, atitikimą šios dienos norinčių globoti (rūpinti), įvaikinti tėvų globos netekusį vaiką, vykdyti budinčio globotojo veiklą ar steigti šeimyną asmenų ir jau globojančių (rūpinančių), įvaikinusių tėvų globos netekusį vaiką, vykdančių budinčio globotojo veiklą asmenų ar esančių šeimynų steigėjų, dalyvių poreikius ir atsižvelgiant į tyrimo rezultatus parengti GIMK programos tobulinimo rekomendacijas. Tyrime dalyvavo visos sutartyje numatytos suinteresuotos šalys (globėjai (rūpintojai), įtėviai, profesionalią globą vykdantys asmenys, globos centrų koordinatoriai, Tarnybos atestuoti asmenys, savivaldybių specialistai, koordinuojantys globos klausimus, Tarnybos specialistai) ir tai padėjo užtikrinti visapusišką programos vertinimą.  Tyrime dalyvavo 601 respondentas iš 49 šalies savivaldybių, kokybinio tyrimo fokusuotose diskusijose dalyvavo 25 informatai. Tyrimo ataskaitoje pateikta 17 išvadų ir 7 rekomendacijos, į kurias atsižvelgiama atnaujinant GIMK programą.


Teisės aktuose patikslinti centralizuotai atliekamos personalo administravimo funkcijos procesus, sudarančius sąlygas operatyviai vykdyti personalo administravimo funkciją.

Finansų ministerija parengė ir 2024 m. lapkričio mėn. pateikė ministerijoms ir kitoms suinteresuotoms institucijoms derinti Personalo administravimo funkcijų centralizuoto atlikimo tvarkos aprašo, patvirtinto Lietuvos Respublikos Vyriausybės 2018 m. gegužės 30 d. nutarimu Nr. 507 „Dėl Personalo administravimo funkcijų centralizuoto atlikimo tvarkos aprašo patvirtinimo“ pakeitimo projektą.Šiuo metu institucijų pastabos ir pasiūlymai jau yra gauti ir vertinami Finansų ministerijoje. Suderinus gautas pastabas ir pasiūlymus tvarkos aprašo projektą yra rengiamasi teikti Vyriausybei.


Remiantis 7.1 punkte nurodytu vertinimu (atlikta Socialinės globos licencijavimo elektroninės priemonės (SGLEP) galimybių studija dėl naujų funkcionalumų diegimo), parengti rekomendacijas dėl GIMK programos vykdymo tobulinimo.

Ministerija informavo, kad 2023-04-27 MB Valdymo inovacijų agentūros „Innovate“ buvo  parengta GLOBĖJŲ (RŪPINTOJŲ), BUDINČIŲ GLOBOTOJŲ, ĮTĖVIŲ IR BENDRUOMENINIŲ VAIKŲ GLOBOS NAMŲ DARBUOTOJŲ MOKYMO IR KONSULTAVIMO PROGRAMOS (GIMK) EFEKTYVUMO TYRIMO ATASKAITA pagal  Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos užsakymą, kurio tikslas  ištirti ir įvertinti GIMK programą, jos išsamumą, efektyvumą, pakankamumą, atitikimą šios dienos norinčių globoti (rūpinti), įvaikinti tėvų globos netekusį vaiką, vykdyti budinčio globotojo veiklą ar steigti šeimyną asmenų ir jau globojančių (rūpinančių), įvaikinusių tėvų globos netekusį vaiką, vykdančių budinčio globotojo veiklą asmenų ar esančių šeimynų steigėjų, dalyvių poreikius ir atsižvelgiant į tyrimo rezultatus parengti GIMK programos tobulinimo rekomendacijas. Tyrime dalyvavo visos sutartyje numatytos suinteresuotos šalys (globėjai (rūpintojai), įtėviai, profesionalią globą vykdantys asmenys, globos centrų koordinatoriai, Tarnybos atestuoti asmenys, savivaldybių specialistai, koordinuojantys globos klausimus, Tarnybos specialistai) ir tai padėjo užtikrinti visapusišką programos vertinimą.   Tyrimo ataskaitoje pateikta 17 išvadų ir 7 rekomendacijos, į  kurias atsižvelgiama atnaujinant GIMK programą. 2024 m. birželio 3 d. Tarnybos direktoriaus įsakymu Nr. BV-112 patvirtinta Globėjų ir įtėvių rengimo programa – programa atnaujinta ir praplėsta, programą rengė ne tik Tarnybos atestuoti asmenys ekspertai, bet ir kiti vaiko gerovės srityje dirbantis profesionalai, mokslininkai. Globėjų ir įtėvių rengimo programa sudaryta iš pagrindinės ir specializuotos programos. Pagrindinę programą sudaro 10 dalių, o specializuotą – 8 dalys.


Vyriausybei pritarus nusikaltimų ir kitų teisės pažeidimų prevencijos organizavimo modelio projektui, inicijuoti teisinio reguliavimo pakeitimus, įtvirtinančius koordinatoriaus, policijos ir kitų atsakingų institucijų funkcijas ir atsakomybę.

Vidaus reikalų ministerija 2024 m. įgyvendino bandomąjį tarpinstitucinio bendradarbiavimo modelio nusikaltimų ir kitų teisės pažeidimų prevencijai organizuoti projektą Kalvarijos ir Kelmės rajono savivaldybėse. Atsižvelgiant į projekto rezultatus parengtos rekomendacijos savivaldybėms, įvertintas  modelio efektyvumas. Ataskaita su išvadomis ir siūlymais 2024-11-22 pateikta Vyriausybės kanceliarijai. Laukiama vertinimo iš Vyriausybės kanceliarijos ir tolimesnių priimtų sprendimų.


Parengti ir patvirtinti nusikaltimų prevencijos priemonių poveikio vertinimo metodiką.

Vidaus reikalų ministerija 2024-11-22 pateikė Vyriausybei išvadas ir siūlymus dėl nusikaltimų ir kitų teisės pažeidimų prevencijos organizavimo modelio. Siūlymams pritarus bus priimtas sprendimas dėl numatomos policijos įgyvendinamų nusikaltimų prevencijos priemonių poveikio vertinimo.


Įdiegti Socialinės globos licencijavimo elektroninės priemonės  (SGLEP) naujus funkcionalumus su galimybe rengti patikrinimų pažymas, kaupti ir analizuoti duomenis apie pažeidimų pašalinimą bei sukurti vartotojų prisijungimus Valstybės vaiko teisių apsaugos ir įvaikinimo tarnybai.

Socialinės globos licencijavimo elektroninė priemonė (SGLEP) papildyta naujais funkcionalumais, pritaikant socialinės globos kokybės vertinimams (rengti vertinimo pažymas, teikti dokumentus, ataskaitas apie pažeidimų šalinimą, sukurtas rizikos vertinimo įrankis ir pan.)


Inicijuoti naują disponuojamų kultūros vertybių vertinimą ir patikslinti jų vertes. Sudaryti komisiją, turinčią kompetencijų vertinti dailes kūrinius.


Sukurti naujus funkcionalumus Socialinės paramos šeimai informacinėje sistemoje (SPIS) kaupti duomenis apie vaiko globos peržiūras vaikų globos įstaigose, šeimynose bei galimybę šią informaciją naudoti Socialinių paslaugų priežiūros departamentui.


Atlikti tarpinę gautinų ir mokėtinų sumų inventorizaciją. 2025 ir vėlesniais metais, atliekant metinę inventorizaciją, inventorizuoti gautinas ir mokėtinas sumas bei išeitinių išmokų atidėjinius.


Atlikti Socialinės globos licencijavimo elektroninės priemonės (SGLEP) galimybių studiją dėl naujų funkcionalumų diegimo.

Ministerija informavo, kad 2023-12-14 atlikta Socialinės globos licencijavimo elektroninės priemonės ( SGLEP) studija.Parengta būsimų darbų techninė specifikacija, numatyta preliminari SGLEP funkcionalumų papildymo preliminari kaina. Gavus finansavimą 2024 m. bus inicijuojamas viešasis pirkimas SGLEP funkcionalumų diegimui.


Parengtas proceso aprašas, reglamentuojantis RRF rodiklių stebėseną.

Švietimo, mokslo ir sporto ministerija, siekdama valdyti su visų Ekonomikos gaivinimo ir atsparumo didinimo plano (RRF) rodiklių pasiekimu susijusias rizikas, kad RRF rodikliai (milestone ir target) būtų įgyvendinami laiku, pilna apimtimi, tinkamai atsiskaitoma EK, iš anksto valdomos rodiklių nepasiekimo rizikos, 2023 m. balandžio mėn. parengė RRF rodiklių pasiekimo stebėsenos ir atsiskaitymo EK proceso (kartu ir RRF rodiklių  vienlapio parengimo ir pateikimo subproceso) aprašą, kuriame aprašyti proceso veiksmai, atlikimo terminai ir atsakingi asmenys.


Švietimo, mokslo ir sporto ministerija, siekdama valdyti su visų Ekonomikos gaivinimo ir atsparumo didinimo plano (RRF) rodiklių pasiekimu susijusias rizikas, parengė RRF rodiklių pasiekimo stebėsenos ir atsiskaitymo EK proceso (kartu ir RRF rodiklių  vienlapio parengimo ir pateikimo subproceso) schemą, kurioje nustatytos atsakomybės, proceso veiksmai, atlikimo terminai.


Ministerijoje sukurta rizikos valdymo sistema.

Patvirtintas Švietimo, mokslo ir sporto ministerijos rizikos valdymo planas 2023 metams (2023-05-12 Nr. OVS2-1), parengtas Rizikos valdymo proceso aprašas ir jo schema, kuriuose numatyti rizikos veiksniai, turimos kontrolės, rizikos valdymo priemonės, jų įgyvendinimo terminai ir atsakomybės.


Susisiekimo ministerijos kanclerio 2021-01-15 potvarkiu Nr. 4-1 patvirtintas Transporto, informacinės visuomenės plėtros ir elektroninių ryšių sektorių projektų, finansuojamų Europos Sąjungos fondų investicijų ir kitos tarptautinės finansinės paramos lėšomis, įgyvendinimo stebėsenos komisijos darbo reglamentas papildytas nuostata, kad ne rečiau kaip kiekvieną ketvirtį organizuojamuose stebėsenos komiteto posėdžiuose būtų aptariami Ekonomikos gaivinimo ir atsparumo didinimo plano rodiklių pasiekimo rezultatai ir susijusios rizikos.

Susisiekimo ministerijos kanclerio 2023-01-13 potvarkiu Nr. 4-3 „Dėl 2021 m. sausio 15 d. potvarkio Nr. 4-1 „Dėl Transporto, informacinės visuomenės plėtros ir elektroninių ryšių sektorių projektų, finansuojamų Europos Sąjungos fondų investicijų ir kitos tarptautinės finansinės paramos lėšomis, įgyvendinimo stebėsenos komisijos sudarymo ir jos darbo reglamento tvirtinimo“ pakeitimo“ pakeistos stebėsenos komisijos darbo reglamento nuostatos: 4 p. nustatyti stebėsenos komisijos tikslai (užtikrinti, kad būtų tinkamai naudojamos lėšos ir laiku įgyvendinami transporto, informacinės visuomenės plėtros ir elektroninių ryšių sektorių projektai, sumažinti netinkamo projektų įgyvendinimo riziką, užtikrinti, kad būtų pasiekti ES fondų investicijų veiksmų programoje, Ekonomikos gaivinimo ir atsparumo didinimo plane, veiklos peržiūros rodiklių pasiekimo plane ir priemonių įgyvendinimo planuose nustatyti stebėsenos rodikliai ir kt.), papildyta 11 punkto nuostata, kad Ekonomikos gaivinimo ir atsparumo didinimo plano rodiklių pasiekimo rezultatai, susijusios rizikos ir kiti aktualūs klausimai aptariami stebėsenos komiteto posėdžiuose kiekvieną ketvirtį.


Įdiegti bendrą informacinę sistemą – Valstybės biudžeto, apskaitos ir mokėjimų sistemos Viešojo sektoriaus finansinės apskaitos bendrąjį posistemį (FABIS), kuriame standartizuotų apskaitos procesų pagrindu būtų užtikrintas sistemą naudojančių įstaigų vienodas apskaitos procesų taikymas, automatizavimas ir paprastinimas.

2023 m. rugsėjo 1 d. įsigaliojo Valstybės biudžeto, apskaitos ir mokėjimų sistemos Viešojo sektoriaus finansinės apskaitos bendrojo posistemio naudojimo taisyklės (finansų ministro 2023-08-29  įsakymas Nr. 1K-303), kuriose įtvirtinta bendros standartizuotos apskaitos sistemos (FABIS) naudojimo tvarka, sudėliotos viešojo sektoriaus subjektų ir apskaitą tvarkančių asmenų atsakomybės. Viešojo sektoriaus subjektai naująją sistemą pradėjo naudoti nuo 2023 m. rugsėjo mėn. Priemonę laikome įgyvendinta, jos efektyvumu įsitikinsime 2023–2024 m. auditų metu.